qundao/data-zh-poetry huggingface dataset:
句·其二
作者：吴幵
朝代：宋

木落千山瘦，天高一雁横。鸣玉不妨风细细，琐窗时借月娟娟。星斗垂光烛紫坛。欲识欢心从四海，钧天一曲引回銮。纷纶委贶知旁达，渗漉流恩亦下蟠。
句·其五
作者：吴幵
朝代：宋

星斗垂光烛紫坛。
句·其六
作者：吴幵
朝代：宋

欲识懽心从四海，钧天一曲引回銮。
句·其六
作者：吴幵
朝代：宋

欲识欢心从四海，钧天一曲引回銮。
句·其四
作者：吴幵
朝代：宋

鸣玉不妨风细细，琐窗时借月娟娟。
拟梅轩三首
作者：吴幵
朝代：宋

阴阴绿叶不胜垂，著子全多欲压枝。自得君王一留顾，故应雨露亦饶滋。五月霏霏雨不开，若耶溪畔摘楞梅。朱丸忽向云窗见，疑是灵根越岭来。谁将蜜渍借微酸，小摘曾闻脩玉盘。争似江南风致在，瓶红初向绿阴看。
拟梅轩三首·其一
作者：吴幵
朝代：宋

阴阴绿叶不胜垂，着子全多欲压枝。
自得君王一留顾，故应雨露亦饶滋。
拟梅轩三首·其一
作者：吴幵
朝代：宋

阴阴绿叶不胜垂，著子全多欲压枝。自得君王一留顾，故应雨露亦饶滋。
拟梅轩三首·其三
作者：吴幵
朝代：宋

谁将蜜渍借微酸，小摘曾闻修玉盘。
争似江南风致在，瓶红初向绿阴看。
拟梅轩三首·其三
作者：吴幵
朝代：宋

谁将蜜渍借微酸，小摘曾闻脩玉盘。争似江南风致在，瓶红初向绿阴看。
拟梅轩三首·其二
作者：吴幵
朝代：宋
体裁：七言绝句

五月霏霏雨不开，若耶溪畔摘楞梅。朱丸忽向云窗见，疑是灵根越岭来。
失调名
作者：吴康
朝代：宋

试问海棠健否，海棠虽似，减清香。凌空蜂翼递香来，惊破蜜房幽梦。
失调名·凌空蜂翼递香来
作者：吴康
朝代：宋
体裁：词

凌空蜂翼递香来，惊破蜜房幽梦。
失调名·试问海棠健否
作者：吴康
朝代：宋
体裁：词

试问海棠健否，海棠虽似，减清香。
石门峰
作者：吴弘钰
朝代：宋
体裁：五言绝句

横石架广门，天风自来去。夜半闻洞箫，知是神游处。
题龙潭石
作者：吴彦夔
朝代：宋
体裁：七言律诗

云山隐隐草芊芊，水色迷离怪石边。百啭黄鹂消永日，千寻白练映长天。竹垂清露添诗砚，燕蹴飞花落舞筵。林外不知春雨歇，正宜携酒望前川。
忆秦望照湖二境
作者：吴径
朝代：宋

东南山水古驰名，合与骚人养性灵。
秋色欲归云转白，潮痕不到草常青。
岩房避暑堪长往，桂楫浮春几度经。
何事深思无暇日，宿猨崖近狎鸥汀。
忆秦望照湖二境
作者：吴径
朝代：宋

东南山水古驰名，合与骚人养性灵。秋色欲归云转白，潮痕不到草常青。岩房避暑堪长往，桂楫浮春几度经。何事深思无暇日，宿猿崖近狎鸥汀。
送何推官
作者：吴復斋
朝代：宋

风雨一樽酒，此怀人得知。
三春花落后，千里客归时。
浩浩人间事，悠悠身外思。
君如能摆脱，林下早相期。
失调名·过平康巷陌绮罗丛
作者：吴德远
朝代：宋
体裁：词

过平康巷陌绮罗丛。
赢得佳人，妙舞艳歌，争劝金锺。
及第谢恩
作者：吴必达
朝代：宋
体裁：七言律诗

圣朝更化广蒐贤，丹陛遥瞻穆穆天。历数万年垂统正，精微一理得心传。输忠敢罄刘蕡胆，擢第应同李合肩。四海尚期王德洽，小臣稽首颂周篇。
南乡子
作者：吴忆
朝代：宋

江上雪初消。暖日晴烟弄柳条。认得裙腰芳草路，魂消。曾折梅花过断桥。
潘鬓为谁凋。长恨金闺闭阿娇。遥想晚妆呵手罢，天饶。更傍珠唇暖玉箫。
烛影摇红（上晁共道）
作者：吴忆
朝代：宋

楼雪初消，丽谯吹罢单于晚。使君千炬起班春，歌吹香风暖。十里珠帘尽卷。正人在、蓬壶阆苑。卖薪买酒，立马传觞，升平重见。
谁识龟头，去年曾侍传柑宴。至今衣袖带天香，行处氤氲满。已是春宵苦短。且莫遣、欢游意懒。细听归路，璧月光中，玉箫声远。
拟古
作者：吴思齐
朝代：宋
体裁：古风

平原一遗老，九重未知名。临危观劲节，相视胆为惊。折陊犹举手，吁天闵无成。九陨期报国，万古犹光晶。亦有布衣人，烈烈死弥贞。回风惜往日，辉映岂独清。滔滔肉食辈，泚颡徒吞声。我闻同志士，野祭激高情。配享遗斯人，忧心每如酲。
拟古
作者：吴思齐
朝代：宋

平原一遗老，九重未知名。
临危观劲节，相视胆为惊。
折陊犹举手，籲天闽无成。
九陨期报国，万古犹光晶。
亦有布衣人，烈烈死弥贞。
回风惜往日，辉映岂独清。
滔滔肉食辈，泚颡徒吞声。
我闻同志士，野祭激高情。
配享遗斯人，忧心每如酲。
题鹿苑寺壁间记鲁简肃公罗汉见梦事
作者：吴思齐
朝代：宋

是法本平等，无怠亦无敬。如何證无生，却来见参政。
题鹿苑寺壁间记鲁简肃公罗汉见梦事
作者：吴思齐
朝代：宋

是法本平等，无怠亦无敬。
如何证无生，却来见参政。
偈二首
作者：吴恂
朝代：宋

中无门户四无旁，学者徒劳捉影忙。珍重故园千古月，夜来依旧不曾藏。庐峰居士旧门人，邈得师真的的亲。大地撮来成个眼，翻腾别是一般新。
偈二首·其一
作者：吴恂
朝代：宋
体裁：偈颂

中无门户四无旁，学者徒劳捉影忙。珍重故园千古月，夜来依旧不曾藏。
偈二首·其二
作者：吴恂
朝代：宋

庐峰居士旧门人，邈得师真的的亲。大地撮来成个眼，翻腾别是一般新。
偈二首·其二
作者：吴恂
朝代：宋

庐峰居士旧门人，邈得师真的的亲。
大地撮来成箇眼，翻腾别是一般新。
二月十三日灰池炎灼得混沌胚腪
作者：吴悮
朝代：宋

灰池炎灼定浮沈，见了方知造化深。
世上本来无此物，人间终是少知音。
蒙蒙恍恍离宫本，杳杳冥冥坎户金。
得一莫夸能事毕，要勤功行合天心。
上卜君寿省元
作者：吴惟信
朝代：宋
体裁：七言律诗

沉香亭北何时去，饭颗山前瘦一生。已悟本心元有道，可能浮世便无名。江梅索笑何郎句，秋菊餐英楚客情。天意未教头白尽，合应留取短长檠。
上曾赞府三首
作者：吴惟信
朝代：宋

自肯名为懒，何曾与众同。闲情长向道，妙语半谈空。平日身多病，今年药有功。门前栽五柳，春亦在其中。只向廛中隐，幽居地更偏。竹风吹夜月，梅雪堕寒烟。心定欺云石，神清照野泉。一峰擎坏塔，终日在吟边。四岁传家子，心明语未真。也知初受命，似觉便成人。举动须呼仆，端身学拜亲。若教楼上去，定道摘星辰。
上曾赞府三首·其一
作者：吴惟信
朝代：宋
体裁：五言律诗

自肯名为懒，何曾与众同。闲情长向道，妙语半谈空。平日身多病，今年药有功。门前栽五柳，春亦在其中。
上曾赞府三首·其三
作者：吴惟信
朝代：宋
体裁：五言律诗

四岁传家子，心明语未真。也知初受命，似觉便成人。举动须呼仆，端身学拜亲。若教楼上去，定道摘星辰。
上曾赞府三首·其二
作者：吴惟信
朝代：宋

只向廛中隐，幽居地更偏。竹风吹夜月，梅雪堕寒烟。心定欺云石，神清照野泉。一峰擎坏塔，终日在吟边。
上曾赞府三首·其二
作者：吴惟信
朝代：宋

只向廛中隠，幽居地更偏。
竹风吹夜月，梅雪堕寒烟。
心定欺云石，神清照野泉。
一峰擎坏塔，终日在吟边。
上湖守赵希苍
作者：吴惟信
朝代：宋

方今选牧匪为轻，果见名邦付老成。白发益坚忧国念，丹心常蕴爱君诚。月迁花影尨无吠，风舞棠阴鹤自行。看著碧澜堂下水，与君政事一般清。德大才优世所宗，汉唐诸老莫如公。高明正直行王事，耿介清廉继父风。六邑人居条教内，万家春出笑谈中。即看诏促归清禁，手把梅花马首东。
上湖守赵希苍·其一
作者：吴惟信
朝代：宋

方今选牧匪为轻，果见名邦付老成。白发益坚忧国念，丹心常蕴爱君诚。月迁花影尨无吠，风舞棠阴鹤自行。看著碧澜堂下水，与君政事一般清。
上湖守赵希苍·其一
作者：吴惟信
朝代：宋

方今选牧匪为轻，果见名邦付老成。
白髮益坚忧国念，丹心常藴爱君诚。
月迁花影尨无吠，风舞棠阴鹤自行。
看着碧澜堂下水，与君政事一般清。
上湖守赵希苍·其二
作者：吴惟信
朝代：宋
体裁：七言律诗

德大才优世所宗，汉唐诸老莫如公。高明正直行王事，耿介清廉继父风。六邑人居条教内，万家春出笑谈中。即看诏促归清禁，手把梅花马首东。
上高疏寮处州守
作者：吴惟信
朝代：宋
体裁：七言律诗

神仙来守神仙地，铭石庭空画戟森。道接圣贤韩愈学，诗关风教杜陵心。二年鼓角传清调，万古溪山得赏音。即有诏书催入觐，金莲夜草玉堂深。
下竺后塔
作者：吴惟信
朝代：宋
体裁：七言律诗

僧持咒语下层峦，远客无言自倚栏。龙带雨归阴洞暗，鹤冲烟入暮松寒。奔腾瀑布穿云落，断裂碑文刮藓看。未有因缘来此住，三生石上指空弹。
严陵道中
作者：吴惟信
朝代：宋

长安回首远，渐渐近严陵。客梦春江橹，乡心野店灯。路行三百里，山看万千层。处处皆幽胜，题诗愧不能。自信平生命，羁孤竟未通。春烟行路远，夜雨客房空。道术徒稽古，人心不重穷。好山何日买，清梦鸟声中。
严陵道中·其一
作者：吴惟信
朝代：宋

长安回首远，渐渐近严陵。客梦春江橹，乡心野店灯。路行三百里，山看万千层。处处皆幽胜，题诗愧不能。
严陵道中·其一
作者：吴惟信
朝代：宋

长安迴首远，渐渐近严陵。
客梦春江橹，乡心野店灯。
路行三百里，山看万千层。
处处皆幽胜，题诗媿不能。
严陵道中·其三
作者：吴惟信
朝代：宋
体裁：七言绝句

祇见青山不见家，石栏空倚夕阳斜。梅花欲尽东风急，春事看看到杏花。
严陵道中·其三
作者：吴惟信
朝代：宋

祇见青山不见家，石栏空倚夕阳斜。梅花欲尽东风急，春事看看到杏花。抛书闲倚店家门，往事关心孰共论。燕子未归春尚冷，一帘细雨湿黄昏。漠漠春云暗钓台，云拖雨脚过山来。客中心事深于海，小立东风看落梅。
严陵道中·其二
作者：吴惟信
朝代：宋
体裁：五言律诗

自信平生命，羁孤竟未通。春烟行路远，夜雨客房空。道术徒稽古，人心不重穷。好山何日买，清梦鸟声中。
严陵道中·其五
作者：吴惟信
朝代：宋
体裁：七言绝句

漠漠春云暗钓台，云拖雨脚过山来。客中心事深于海，小立东风看落梅。
严陵道中·其四
作者：吴惟信
朝代：宋
体裁：七言绝句

抛书闲倚店家门，往事关心孰共论。燕子未归春尚冷，一帘细雨湿黄昏。
乌龙道中
作者：吴惟信
朝代：宋
体裁：七言绝句

萧瑟江梅堕晚风，桃花红尽杏花红。家山不见空回首，一片春愁细雨中。
书山家
作者：吴惟信
朝代：宋
体裁：七言绝句

山家元住石桥西，篱落周遭尽药畦。剥啄柴门人未应，鹧鸪飞上野棠梨。
书酒楼壁
作者：吴惟信
朝代：宋
体裁：七言绝句

春光知我上高楼，楼外飞花逐水流。蜀魄一声云尽碧，淡烟芳草夕阳收。
仙兴
作者：吴惟信
朝代：宋
体裁：七言绝句

宫殿高高在五云，鹤摇松露滴行人。洞门不放东风过，留得桃花一院春。
伤春
作者：吴惟信
朝代：宋

白发伤春又一年，閒将心事卜金钱。梨花瘦尽东风软，商略平生到杜鹃。
伤春
作者：吴惟信
朝代：宋

白髮伤春又一年，閒将心事卜金钱。
梨花瘦尽东风软，商略平生到杜鹃。
促赵裕卿酒
作者：吴惟信
朝代：宋
体裁：七言绝句

拟学粗豪去索尝，独醒岂易敌愁肠。白衣终到东篱下，自是渊明等得忙。
兰花
作者：吴惟信
朝代：宋
体裁：七言绝句

寒谷初消雪半林，紫花摇弄昼阴阴。是谁曾见吹香处，千古春风楚客心。
凤凰台怀古
作者：吴惟信
朝代：宋
体裁：七言绝句

凭高北望旧神州，江绕秦淮万古流。塞草寒沙埋战血，更无林叶共伤秋。
初春湖上
作者：吴惟信
朝代：宋
体裁：七言绝句

薄薄晴烟锁六桥，酒旗无力任西飘。眼前春意知多少，尽属梅梢与柳条。
古寺
作者：吴惟信
朝代：宋

古院无人至，闲门晓亦开。山獐攲定石，野蚁集生台。春动烟浮树，阴庭雪缀苔。午窗幽梦断，万籁发清哀。山烟藏古寺，鸱殿与云齐。松鼠下阶走，竹鸡当户啼。泉寒飞瀑远，僧老诵经低。细读苔碑了，东风起杖藜。
古寺·其一
作者：吴惟信
朝代：宋

古院无人至，闲门晓亦开。山獐攲定石，野蚁集生台。春动烟浮树，阴庭雪缀苔。午窗幽梦断，万籁发清哀。
古寺·其一
作者：吴惟信
朝代：宋

古院无人至，闲门晓亦开。
山麞欹定石，野蚁集生台。
春动烟浮树，阴庭雪缀苔。
午窗幽梦断，万籁发清哀。
古寺·其二
作者：吴惟信
朝代：宋
体裁：五言律诗

山烟藏古寺，鸱殿与云齐。松鼠下阶走，竹鸡当户啼。泉寒飞瀑远，僧老诵经低。细读苔碑了，东风起杖藜。
呈云麓史侍郎
作者：吴惟信
朝代：宋
体裁：七言律诗

若教尽尽说漂沉，却恐无憀老不禁。百拙难随今日巧，一贫方识古人心。牛羊归尽荒郊阔，猿鹤愁多故国深。亦欲以诗为活计，世间何许觅知音。
呈岳总卿
作者：吴惟信
朝代：宋
体裁：七言绝句

黄尘漠漠路漫漫，旧钓空思水国寒。乡信不来云树远，斜阳无语下栏干。
呈蒙斋
作者：吴惟信
朝代：宋

出处真麟凤，诗书得正传。仁心全造化，风骨半神仙。门柳摇春雨，庭花锁暮烟。云台非隐地，即日帝王宣。
呈蒙斋
作者：吴惟信
朝代：宋

出处真麟凤，诗书得正传。
仁心全造化，风骨半神仙。
门柳摇春雨，庭花锁暮烟。
云台非隠地，即日帝王宣。
和友人玉簪花韵
作者：吴惟信
朝代：宋
体裁：七言绝句

一撒轻云埋晓凉，等闲曾入汉宫庄。千年抛掷瑶池远，化作云阶月地香。
咏猫
作者：吴惟信
朝代：宋
体裁：七言绝句

弄花扑蝶悔当年，吃到残糜味却鲜。不肯春风留业种，破毡寻梦佛灯前。
夏日闲居
作者：吴惟信
朝代：宋

急雨开新霁，熏风献嫩凉。
苔花侵画壁，云叶护书床。
枕上青山远，诗中白昼长。
地偏人不到，幽鸟语修篁。
夏日闲居
作者：吴惟信
朝代：宋

急雨开新霁，薰风献嫩凉。苔花侵画壁，云叶护书床。枕上青山远，诗中白昼长。地偏人不到，幽鸟语脩篁。
多景楼
作者：吴惟信
朝代：宋

此地昔曾游，今朝复上楼。江枫秋雨过，塞草夕阳愁。渡急传邮箭，沙危阁战舟。栏干空自倚，何许是神州。
多景楼
作者：吴惟信
朝代：宋

此地昔曾游，今朝復上楼。
江枫秋雨过，塞草夕阳愁。
渡急传邮箭，沙危阁战舟。
栏干空自倚，何许是神州。
太湖
作者：吴惟信
朝代：宋
体裁：七言绝句

远山数笔抹秋烟，阔阔湖波冷浸天。晚日未沉风渐起，芦花狼藉满鱼船。
孤雁·其一
作者：吴惟信
朝代：宋
体裁：七言律诗

成行远远别衡阳，岂道如今却断行。声咽为啼千嶂月，翅低因负五更霜。虽云传信元无托，纵不遭烹亦可伤。遥相倦飞沙上去，芦花吹雪水茫茫。
孤雁·其二
作者：吴惟信
朝代：宋
体裁：七言绝句

饮啄堪怜久弗齐，念群零落楚云西。羽翰纵有飞高势，月满芦花又独栖。
宿馀晖庵
作者：吴惟信
朝代：宋
体裁：五言律诗

庵在村烟底，除非到者知。因投今夜宿，记得去年诗。窗外雨犹滴，佛前灯未吹。无人同淡话，看杀菊花枝。
寄东畎曹侍郎
作者：吴惟信
朝代：宋
体裁：七言绝句

结网求鱼事已迟，却非春草不归诗。斜阳一片山如画，更把心期付与谁。
寄何宜斋·其一
作者：吴惟信
朝代：宋
体裁：五言绝句

野笛雨中吹，楼高客梦危。春风在何许，披拂好花枝。
寄何宜斋·其三
作者：吴惟信
朝代：宋

争期风翮上亨衢，果见移家入帝都。
瓮下不能留吏部，湖边正可着林逋。
高楼诗思春云远，深院琴声夜月孤。
半点红尘应不到，晴梅影裏醉谁扶。
寄何宜斋·其三
作者：吴惟信
朝代：宋

争期风翮上亨衢，果见移家入帝都。瓮下不能留吏部，湖边正可着林逋。高楼诗思春云远，深院琴声夜月孤。半点红尘应不到，晴梅影里醉谁扶。
寄何宜斋·其二
作者：吴惟信
朝代：宋
体裁：七言律诗

官廨相邻古寺基，幽闲全似旧家时。惜花言语春风得，对酒心情夜月知。谈道偶留僧坐久，借书惟恐仆归迟。平生物理难齐处，读彻牺经更不疑。
寄何宜斋·其二
作者：吴惟信
朝代：宋

官廨相邻古寺基，幽闲全似旧家时。惜花言语春风得，对酒心情夜月知。谈道偶留僧坐久，借书惟恐仆归迟。平生物理难齐处，读彻牺经更不疑。争期风翮上亨衢，果见移家入帝都。瓮下不能留吏部，湖边正可着林逋。高楼诗思春云远，深院琴声夜月孤。半点红尘应不到，晴梅影里醉谁扶。
寄何尉
作者：吴惟信
朝代：宋

栽松艺竹旧林丘，失意归来更不愁。纵使浮名磨灭得，好诗云锁越山头。月影亭亭上小窗，烘乾瓦背夜来霜。扁舟欲载青山去，尚恋梅花一阵香。
寄何尉·其一
作者：吴惟信
朝代：宋
体裁：七言绝句

栽松艺竹旧林丘，失意归来更不愁。纵使浮名磨灭得，好诗云锁越山头。
寄何尉·其二
作者：吴惟信
朝代：宋

月影亭亭上小窗，烘乾瓦背夜来霜。扁舟欲载青山去，尚恋梅花一阵香。
寄何尉·其二
作者：吴惟信
朝代：宋

月影亭亭上小窗，烘干瓦背夜来霜。
扁舟欲载青山去，尚恋梅花一阵香。
寄何洪
作者：吴惟信
朝代：宋
体裁：五言律诗

久贫朋友断，子独喜吾贫。不是三生得，如何一似亲。和诗书纸尽，招饮典衣频。未遂功名志，空林且寄身。
寄俞放翁
作者：吴惟信
朝代：宋

门枕官河水，闲居少客过。
一生持酒戒，终日受诗魔。
儿女催婚嫁，功名负琢磨。
遥怜明镜裏，白髮恨尤多。
寄俞放翁
作者：吴惟信
朝代：宋

门枕官河水，闲居少客过。一生持酒戒，终日受诗魔。儿女催婚嫁，功名负琢磨。遥怜明镜里，白发恨尤多。
寄倪升之
作者：吴惟信
朝代：宋
体裁：五言律诗

寻常曾见说，家远欲归难。身暂投莲社，心犹在杏坛。摊书灯下读，磨剑月中看。近日无消息，相思雨雪寒。
寄合淝兄
作者：吴惟信
朝代：宋
体裁：七言律诗

弟兄惆怅各分飞，说着何曾不泪垂。且道十年无一信，是谁千里最相思。采薇犹记相思处，煮豆浑忘共泣时。莫把诗名沉塞北，归来故国看梅枝。
寄嘉兴黄尉府
作者：吴惟信
朝代：宋

双井传家法最严，仙翁未学子真潜。固知岂弟为民福，却恐清廉博众嫌。去草旋开观射圃，傍花深下读书帘。心闲万事皆归理，何必蒙庄悟养恬。
寄嘉兴黄尉府
作者：吴惟信
朝代：宋

双井传家法最严，僊翁未学子真潜。
固知岂弟为民福，却恐清廉博众嫌。
去草旋开观射圃，傍花深下读书帘。
心闲万事皆归理，何必蒙庄悟养恬。
寄大使赵清臣
作者：吴惟信
朝代：宋

擒吴才了合封侯，何止区区古蔡州。一着高时全国体，十年危处与心谋。山川恢拓春风远，天地清明王气浮。白雪满头勋业大，不应忘却赤松游。
寄大使赵清臣
作者：吴惟信
朝代：宋

擒吴纔了合封侯，何止区区古蔡州。
一着高时全国体，十年危处与心谋。
山川恢拓春风远，天地清明王气浮。
白雪满头勋业大，不应忘却赤松游。
寄天竺山人
作者：吴惟信
朝代：宋

白云天竺寺，谁似尔清闲。诗可名身后，人传到世间。梅花香雪涧，树色锁春山。空有相寻约，高风岂易攀。
寄天竺山人
作者：吴惟信
朝代：宋

白云天竺寺，谁似尔清闲。
诗可名身后，人传到世间。
梅花香雪磵，树色锁春山。
空有相寻约，高风岂易攀。
寄孔海翁号蕙林
作者：吴惟信
朝代：宋
体裁：五言律诗

一蕙香天下，求多却恐无。诗非今世悟，心与古人俱。鹤守林逋宅，鸥闲贺监湖。往来应自在，知识半樵夫。
寄孟宰
作者：吴惟信
朝代：宋
体裁：七言绝句

在家只有一年闲，至乐多生笔砚间。天上有楼人不见，吟魂迷在雨中山。
寄巴上人
作者：吴惟信
朝代：宋

相思不但是黄昏，才到凄凉便忆君。明月当天人寂寂，西风捲地叶纷纷。归心随水流千里，别恨因秋凑十分。灯火何时共良夜，一杯香茗细论文。
寄巴上人
作者：吴惟信
朝代：宋

相思不但是黄昏，纔到凄凉便忆君。
明月当天人寂寂，西风捲地叶纷纷。
归心随水流千里，别恨因秋凑十分。
灯火何时共良夜，一杯香茗细论文。
寄平江吴焕章
作者：吴惟信
朝代：宋
体裁：七言绝句

卯喏吏归帘影静，午香梦熟漏声迟。是中多少春风在，散落人间自不知。
寄徐□
作者：吴惟信
朝代：宋
体裁：五言律诗

白雪满头颅，何堪涉畏途。不知乡信去，曾达故人无。日落鸦声急，天空雁影孤。定应吟望处，思忆到江湖。
寄意书记
作者：吴惟信
朝代：宋

名不昭时迹晦沉，读书辜负雪窗深。贫参万事方知命，人到中年始识心。柳得烟多莺尚恋，花随雨尽蝶空寻。江湖身老春风晚，谁肯相从说苦吟。
寄意书记
作者：吴惟信
朝代：宋

名不昭时迹晦沉，读书辜负雪窗深。
贫参万事方知命，人到中年始识心。
柳得烟多鶑尚恋，花随雨尽蝶空寻。
江湖身老春风晚，谁肯相从说苦吟。
寄戴舍人
作者：吴惟信
朝代：宋
体裁：五言律诗

名在登科记，人间尽得知。文高多法古，官冷不趋时。减食因添鹤，收书为教儿。近来闻注易，新集苦无诗。
寄朱仁叔伦魁
作者：吴惟信
朝代：宋
体裁：五言律诗

论文豁意气，把酒见情亲。一别不知返，烟花空自春。边愁生鼓角，客梦落风尘。相约在何许，买山归卜邻。
寄朱嗣宗
作者：吴惟信
朝代：宋
体裁：七言绝句

京国春寒情脉脉，关山月落梦悠悠。离愁又在高楼上，满池夕阳江水流。
寄桐庐张尉
作者：吴惟信
朝代：宋

一廉儒者政，半隐寄其名。心古门庭阔，吟多笔研清。云晴春嶂薄，潮落暮江平。必是闲无事，琴馀鹤数声。
寄桐庐张尉
作者：吴惟信
朝代：宋

一廉儒者政，半隠寄其名。
心古门庭阔，吟多笔研清。
云晴春嶂薄，潮落暮江平。
必是闲无事，琴余鹤数声。
寄桐庐戴讲书
作者：吴惟信
朝代：宋
体裁：五言律诗

人间无好友，思忆到君深。湖上行春酒，山中坐月心。飘流贫未去，老大病相侵。乍见又轻别，东风恨一襟。
寄毛时可
作者：吴惟信
朝代：宋
体裁：七言律诗

可怜未露囊中颖，一味清贫骨也清。陋巷孰知颜氏乐，京师空有子真名。命书平日穷幽眇，诗社多年说老成。风雪满天灯晕冷，梅花纸帐各关情。
寄沈二山人
作者：吴惟信
朝代：宋
体裁：七言律诗

休说边埃扫不清，如君出处极分明。西湖旧有骚人分，南岳新添散吏名。吟苦只因听雨久，心闲直待买山成。堂堂京国谁知己，百尺楼空一剑横。
寄沈云卿
作者：吴惟信
朝代：宋
体裁：七言律诗

津亭记得话分离，别后愁多只自知。梅坞雪消春到处，草堂灯暗夜深时。纵然频有相思梦，争似同吟一首诗。几欲裁书凭雁寄，碧天无际雁来迟。
寄沈子寿
作者：吴惟信
朝代：宋
体裁：五言律诗

年年桃板上，数字见闲情。重佛非求福，为儒不望荣。回澜知有道，卧雪可无名。一院梅花月，多应鹤共行。
寄石越翁
作者：吴惟信
朝代：宋
体裁：七言律诗

异时交义比金兰，守着龛灯话岁寒。相去虽无千里远，别来欲寄一书难。酒杯慵向花前举，琴索空移月下弹。却忆湖山行乐地，越翁近日共谁看。
寄范文子
作者：吴惟信
朝代：宋
体裁：五言律诗

身老心无事，何曾恋故乡。风烟拟画卷，冰雪满诗囊。魂梦江湖阔，语言兰蕙香。城中虽久住，多只到僧房。
寄葛司理
作者：吴惟信
朝代：宋

井冷丹沉事迹存，仙翁秘诀授云孙。不同白鹿眠花径，却跨青鸾出洞门。调尉明知逃吏隐，详刑阴布活人恩。归来日日出堂醉，春草池边着梦魂。幽居直恐世间无，叠石为山展画图。亭馆看花春思远，楼台倚月夜吟孤。不论胜负收棋局，欲辩醇漓蘸酒壶。东阁开延天下士，昂头相对说江湖。
寄葛司理·其一
作者：吴惟信
朝代：宋

井冷丹沉事迹存，仙翁秘诀授云孙。不同白鹿眠花径，却跨青鸾出洞门。调尉明知逃吏隐，详刑阴布活人恩。归来日日出堂醉，春草池边着梦魂。
寄葛司理·其一
作者：吴惟信
朝代：宋

井冷丹沉事迹存，仙翁秘诀授云孙。
不同白鹿眠花径，却跨青鸾出洞门。
调尉明知逃吏隠，详刑阴布活人恩。
归来日日出堂醉，春草池边着梦魂。
寄葛司理·其二
作者：吴惟信
朝代：宋

幽居直恐世间无，叠石为山展画图。亭馆看花春思远，楼台倚月夜吟孤。不论胜负收棋局，欲辩醇漓蘸酒壶。东阁开延天下士，昂头相对说江湖。
寄葛司理·其二
作者：吴惟信
朝代：宋

幽居直恐世间无，迭石为山展画图。
亭馆看花春思远，楼台倚月夜吟孤。
不论胜负收棋局，欲辩醇漓蘸酒壶。
东阁开延天下士，昂头相对说江湖。
寄蒋重珍秘书
作者：吴惟信
朝代：宋
体裁：七言律诗

焚香诵易与天游，君命相催不肯休。时节固知来则是，功名却以得为忧。翠蓬云气生衣袂，金殿阳光动冕旒。此际一言能悟主，始堪回首旧林丘。
寄诗友
作者：吴惟信
朝代：宋

丹井清泠夜向分，露庭吟苦更谁闻。
松凉鹤立千峯月，草湿龙归一洞云。
回首江湖尘漠漠，伤心天地气纷纷。
何当共作诛茅计，免向秋风怨失群。
寄诗友
作者：吴惟信
朝代：宋

丹井清泠夜向分，露庭吟苦更谁闻。松凉鹤立千峰月，草湿龙归一洞云。回首江湖尘漠漠，伤心天地气纷纷。何当共作诛茅计，免向秋风怨失群。
寄赠沈子寿
作者：吴惟信
朝代：宋
体裁：五言律诗

君是愚堂主，明明道在愚。自从都放下，更不用工夫。尽去心中事，惟留肘后符。近来诗懒作，多看海山图。
寄赵寒泉
作者：吴惟信
朝代：宋

全家移入山中住，见说经年不到城。闲雅足知空世念，讥弹未必损诗名。高楼听雨开书坐，幽涧寻春采药行。寺近只容僧问字，松风满屋笑谈清。
寄赵寒泉
作者：吴惟信
朝代：宋

全家移入山中住，见说经年不到城。
闲雅足知空世念，讥弹未必损诗名。
高楼听雨开书坐，幽磵寻春采药行。
寺近只容僧问字，松风满屋笑谈清。
寄赵芸窗
作者：吴惟信
朝代：宋

一住湖边更不移，晚年幽趣只心知。
竹楼夜月供琴索，莎岸春风扬钓丝。
朝客委评新买画，骚人听说旧吟诗。
神仙秘术参求遍，间洩天机向醉时。
寄赵芸窗
作者：吴惟信
朝代：宋

一住湖边更不移，晚年幽趣只心知。竹楼夜月供琴索，莎岸春风飏钓丝。朝客委评新买画，骚人听说旧吟诗。神仙秘术参求遍，间泄天机向醉时。
寄越上高疎寮
作者：吴惟信
朝代：宋

便教烟雨画成图，争似归来有贺湖。
镜裏精神西晋有，诗家标准晚唐无。
惜花春尽鶑吟苦，敲竹风清鹤梦孤。
世事正多心早懒，着书赢得静工夫。
寄越上高疏寮
作者：吴惟信
朝代：宋

便教烟雨画成图，争似归来有贺湖。镜里精神西晋有，诗家标准晚唐无。惜花春尽莺吟苦，敲竹风清鹤梦孤。世事正多心早懒，著书赢得静工夫。
寄远
作者：吴惟信
朝代：宋

别后一身长是客，何须更说负烟萝。近来心事深如海，梅损清香雨雪多。江风月白水平沙，一曲琵琶别酒家。泪洒秋风消息断，可怜犹自信灯花。雨声入梦江湖阔，暝色分愁草树衰。君亦不来书不去，小楼闲过雁多时。澹烟芳草乡心远，细雨梨花客梦孤。十载故庐茅捲尽，春风知有燕归无。
寄远·其一
作者：吴惟信
朝代：宋
体裁：七言绝句

别后一身长是客，何须更说负烟萝。近来心事深如海，梅损清香雨雪多。
寄远·其三
作者：吴惟信
朝代：宋
体裁：七言绝句

雨声入梦江湖阔，暝色分愁草树衰。君亦不来书不去，小楼闲过雁多时。
寄远·其二
作者：吴惟信
朝代：宋
体裁：七言绝句

江风月白水平沙，一曲琵琶别酒家。泪洒秋风消息断，可怜犹自信灯花。
寄远·其四
作者：吴惟信
朝代：宋
体裁：七言绝句

澹烟芳草乡心远，细雨梨花客梦孤。十载故庐茅捲尽，春风知有燕归无。
寄邵判司隐君
作者：吴惟信
朝代：宋

隐君住处枕湖滨，正与逋仙是密邻。踏雪访梅千嶂晓，带烟看柳满楼春。发因累少茎茎绿，诗为工多字字新。闻说近来浑懒出，竹光花影锁闲身。
寄邵判司隠君
作者：吴惟信
朝代：宋

隠君住处枕湖滨，正与逋仙是密邻。
踏雪访梅千嶂晓，带烟看柳满楼春。
髮因累少茎茎绿，诗为工多字字新。
闻说近来浑懒出，竹光花影锁闲身。
寄金陵楼制参监丞
作者：吴惟信
朝代：宋
体裁：七言律诗

不以一闲为至乐，拟将短铗向谁弹。事于错处知天理，心到灰时始岁寒。梁燕语分春寂寞，海棠愁入雨阑干。故人散尽江湖远，虽有新诗寄亦难。
寄闻季实
作者：吴惟信
朝代：宋
体裁：五言律诗

君虽龟邑住，笔下自烟霞。仁不违三月，心长在五车。雄豪轻俗辈，名字落诗家。无计论文醉，溪桥酒独赊。
寄题月窗
作者：吴惟信
朝代：宋

中宵浩彩泼苍冥，人静棂空物象清。若以升沉为得失，求之见识却分明。烟迷野草牛先喘，露滴檐枝鹊自惊。此地琢磨功业就，昌黎合弃短长檠。
寄题月窗
作者：吴惟信
朝代：宋

中宵浩彩泼苍冥，人静櫺空物象清。
若以升沉为得失，求之见识却分明。
烟迷野草牛先喘，露滴檐枝鹊自惊。
此地琢磨功业就，昌黎合弃短长檠。
寻梅
作者：吴惟信
朝代：宋
体裁：七言绝句

春山合碧映春泉，今日寻梅忆去年。阴径谁知藏造化，晴花一树锁寒烟。
寿吴平江
作者：吴惟信
朝代：宋
体裁：七言律诗

宽闲中立大规模，民亦相随入正途。爱物只凭心造化，养生无出定工夫。山移别圃新花木，鹤立闲厅古画图。印匣不开公事少，一帘春雨梦江湖。
山中
作者：吴惟信
朝代：宋

石壁飞泉洒不乾，松阴满目寺门寒。梅花开尽无人到，万叠春山独自看。
山中
作者：吴惟信
朝代：宋

石壁飞泉洒不干，松阴满目寺门寒。
梅花开尽无人到，万迭春山独自看。
山居春兴
作者：吴惟信
朝代：宋

林雪消寒滴，春风入草庐。
好山分客看，闲地课童鉏。
竹瘦偏宜鹤，泉清直见鱼。
迩来因苦咏，零乱一床书。
山居春兴
作者：吴惟信
朝代：宋

林雪消寒滴，春风入草庐。好山分客看，闲地课童锄。竹瘦偏宜鹤，泉清直见鱼。迩来因苦咏，零乱一床书。
山庵即事
作者：吴惟信
朝代：宋

阴阴定是过残年，积雪才晴又满天。山寺寻梅谁怕冷，地炉烧竹自无烟。斋蔬清洁朝朝食，诗草纵横日日编。更有身心空寂处，夜禅多在佛灯前。
山庵即事
作者：吴惟信
朝代：宋

阴阴定是过残年，积雪纔晴又满天。
山寺寻梅谁怕冷，地炉烧竹自无烟。
斋蔬清洁朝朝食，诗草纵横日日编。
更有身心空寂处，夜禅多在佛灯前。
山梅
作者：吴惟信
朝代：宋
体裁：七言绝句

寒锁孤山见所长，断桥水冷月如霜。自将一点春风恨，散作黄昏万斛香。
师兄庵住香山寄
作者：吴惟信
朝代：宋

主持兰若太湖傍，愈觉清高不比常。窗下围棋松日薄，径中行药竹风凉。诗成封去邻僧和，茶嫩惟同野客尝。见说近时勤行业，朝朝亲炷佛前香。身陷清贫乐有馀，风流人物称山居。虚堂扫地犹持课，隐几看云罢读书。破碎衣裳多自补，髼松头发少曾梳。有时行向湖边去，闲对渔翁话古初。
师兄庵住香山寄·其一
作者：吴惟信
朝代：宋
体裁：七言律诗

主持兰若太湖傍，愈觉清高不比常。窗下围棋松日薄，径中行药竹风凉。诗成封去邻僧和，茶嫩惟同野客尝。见说近时勤行业，朝朝亲炷佛前香。
师兄庵住香山寄·其二
作者：吴惟信
朝代：宋

身陷清贫乐有余，风流人物称山居。
虚堂扫地犹持课，隠几看云罢读书。
破碎衣裳多自补，髼松头髮少曾梳。
有时行向湖边去，闲对渔翁话古初。
师兄庵住香山寄·其二
作者：吴惟信
朝代：宋

身陷清贫乐有馀，风流人物称山居。虚堂扫地犹持课，隐几看云罢读书。破碎衣裳多自补，髼松头发少曾梳。有时行向湖边去，闲对渔翁话古初。
幽居遣怀
作者：吴惟信
朝代：宋

百年身已任浮沉，但得幽居不厌深。鹤立庭阶花寂寂，莺声池馆柳阴阴。看书消豁三竿日，琢句驱驰一寸心。莫为无才人所弃，携壶野逸自相寻。
幽居遣怀
作者：吴惟信
朝代：宋

百年身已任浮沉，但得幽居不厌深。
鹤立庭阶花寂寂，鶑声池馆柳阴阴。
看书消豁三竿日，琢句驱驰一寸心。
莫为无才人所弃，携壶野逸自相寻。
废寺
作者：吴惟信
朝代：宋
体裁：五言律诗

山烟寒似暝，鸱殿与云齐。栗鼠下阶走，竹鸡当户啼。碑荒文字古，僧老语言低。欲住嗟无计，斜阳映杖藜。
怀上竺宛上人
作者：吴惟信
朝代：宋

鹫峯可是不清幽，却望云峯忆旧游。
松径露寒芳草暗，竹桥烟暝落梅愁。
高斋闲课诗吟讽，小店赊沽酒献酬。
今日凄凉何许见，满庭红叶自伤秋。
怀上竺宛上人
作者：吴惟信
朝代：宋

鹫峰可是不清幽，却望云峰忆旧游。松径露寒芳草暗，竹桥烟暝落梅愁。高斋闲课诗吟讽，小店赊沽酒献酬。今日凄凉何许见，满庭红叶自伤秋。
怀二兄
作者：吴惟信
朝代：宋
体裁：七言律诗

十年兄弟恨离群，书雁南来得所闻。惠远栽莲归结社，班超投笔去从军。伤心异路悲春草，泪眼同时湿暮云。惟有母亡无返日，自添抔土上孤坟。
怀僧兄古庵
作者：吴惟信
朝代：宋
体裁：五言律诗

竟日看荆树，深情惨弗舒。已经三载别，祇得一封书。故国长同梦，穷途久异居。遥思禅定处，松月满庭除。
拜和靖墓
作者：吴惟信
朝代：宋
体裁：七言绝句

坟草年年一度青，梅花无主自飘零。定知魂在梅花上，唯有春风唤得醒。
掀蓬梅
作者：吴惟信
朝代：宋

断桥日老水瀰茫，谁托丹扉夜望长。零雪正埋和靖骨，淡烟微见寿阳妆。一时韵巧传清思，几度凝愁忆暗香。举世可无题品手，擅场到底属何郎。
掀蓬梅
作者：吴惟信
朝代：宋

断桥日老水瀰茫，谁託丹扉夜望长。
零雪正埋和靖骨，淡烟微见寿阳妆。
一时韵巧传清思，几度凝愁忆暗香。
举世可无题品手，擅场到底属何郎。
新竹
作者：吴惟信
朝代：宋
体裁：七言绝句

绿玉初抽粉尚深，清风便伴此君吟。虽然未见凌霜操，已是先虚应物心。
明山楼即事
作者：吴惟信
朝代：宋

城高楼又阔，不与别楼同。对此山千叠，陶然圣一中。秋声争起树，野色半沉空。后有登临约，留题愧未工。
明山楼即事
作者：吴惟信
朝代：宋

城高楼又阔，不与别楼同。
对此山千迭，陶然圣一中。
秋声争起树，野色半沉空。
后有登临约，留题愧未工。
春咏
作者：吴惟信
朝代：宋
体裁：七言绝句

草堂燕子未归时，香鼎灰飞入砚池。看彻唐人诗一卷，夕阳犹在杏花枝。
春日书僧舍壁
作者：吴惟信
朝代：宋

一宿山中万虑忘，石泉声细鸟声长。落花满地游人去，寂寞棋窗又夕阳。松风声里草堂幽，欲问归津又小留。人自看诗春自老，毋烦海燕说闲愁。
春日书僧舍壁·其一
作者：吴惟信
朝代：宋
体裁：七言绝句

一宿山中万虑忘，石泉声细鸟声长。落花满地游人去，寂寞棋窗又夕阳。
春日书僧舍壁·其二
作者：吴惟信
朝代：宋

松风声裏草堂幽，欲问归津又小留。
人自看诗春自老，毋烦海燕说闲愁。
春日书僧舍壁·其二
作者：吴惟信
朝代：宋

松风声里草堂幽，欲问归津又小留。人自看诗春自老，毋烦海燕说闲愁。
春日书壁
作者：吴惟信
朝代：宋
体裁：七言绝句

开尽桃花落尽梅，衡门寂寂掩苍苔。多情惟有双飞燕，不道人贫便不来。
春日湖上
作者：吴惟信
朝代：宋

傍水秋千柳影遮，衔泥双燕入谁家。空山雨过晚风急，吹落墙阴红杏花。柳絮漫空雪样轻，梨花风起近清明。山南山北游人闹，屋后屋前春鸟鸣。
春日湖上·其一
作者：吴惟信
朝代：宋
体裁：七言绝句

傍水秋千柳影遮，衔泥双燕入谁家。空山雨过晚风急，吹落墙阴红杏花。
春日湖上·其二
作者：吴惟信
朝代：宋
体裁：七言绝句

柳絮漫空雪样轻，梨花风起近清明。山南山北游人闹，屋后屋前春鸟鸣。
春梦谣
作者：吴惟信
朝代：宋
体裁：七言绝句

销金帐掩水沉烟，髻滑金钗落枕边。魂梦不知春已去，误随蝴蝶过秋千。
春闺怨
作者：吴惟信
朝代：宋
体裁：七言绝句

细柳轻烟锁画楼，楼中人去水长流。琵琶声断梅花落，别是春风一种愁。
晓吟
作者：吴惟信
朝代：宋
体裁：七言绝句

翠帐香消捲碧纱，风捎残雨湿栏牙。蜻蜓亦被凉勾引，清晓低飞入水花。
晚过西湖
作者：吴惟信
朝代：宋
体裁：七言律诗

鹭鸶立处无秋暑，舴艋行时正晚凉。诗兴似山来衮衮，归心如水去洋洋。经风杨柳高偏折，隔浦芙蓉远更香。俯仰之间易陈迹，不知醉了几千场。
曾懒翁复寄俞进可
作者：吴惟信
朝代：宋

银台花落夜将阑，天亦那知客思单。鹤帐不知云外梦，燕堂空锁雨中寒。千年风雅教谁主，一卷离骚合自看。又恐孤山梅渐老，明朝问路过长安。望望春来一解颜，春多风雨怯衣单。柳烟漠漠山堂晓，梅雪纷纷水国寒。贫里诗囊当自佩，醉中匣剑共君看。交游肯作云翻覆，凿齿东来喜道安。
曾懒翁复寄俞进可·其二
作者：吴惟信
朝代：宋

望望春来一解颜，春多风雨怯衣单。柳烟漠漠山堂晓，梅雪纷纷水国寒。贫里诗囊当自佩，醉中匣剑共君看。交游肯作云翻覆，凿齿东来喜道安。
曾懒翁復寄俞进可·其一
作者：吴惟信
朝代：宋
体裁：七言律诗

银台花落夜将阑，天亦那知客思单。鹤帐不知云外梦，燕堂空锁雨中寒。千年风雅教谁主，一卷离骚合自看。又恐孤山梅渐老，明朝问路过长安。
曾懒翁復寄俞进可·其二
作者：吴惟信
朝代：宋

望望春来一解颜，春多风雨怯衣单。
柳烟漠漠山堂晓，梅雪纷纷水国寒。
贫裏诗囊当自佩，醉中匣剑共君看。
交游肯作云翻覆，凿齿东来喜道安。
村居
作者：吴惟信
朝代：宋
体裁：五言律诗

喜得身闲散，村居尽不妨。花开和蝶看，酒熟带醅尝。草径偏临水，柴门正向阳。故交应笑我，近日学耕桑。
杜鹃
作者：吴惟信
朝代：宋
体裁：七言绝句

锦江宫苑已成尘，啼血千年恨益深。月满空山花满地，一声愁杀未归人。
柳
作者：吴惟信
朝代：宋

灞桥烟水碧沉沉，万缕低垂结翠阴。学舞腰肢风外细，凝愁颜色雨中深。絮漫天地凄凉泪，萍满池塘造化心。记得赠行曾折处，短长亭畔听莺吟。
柳
作者：吴惟信
朝代：宋

灞桥烟水碧沉沉，万缕低垂结翠阴。
学舞腰肢风外细，凝愁颜色雨中深。
絮漫天地凄凉泪，萍满池塘造化心。
记得赠行曾折处，短长亭畔听鶑吟。
梅花
作者：吴惟信
朝代：宋

长是开初恨岁阑，南枝不管北枝寒。锄云犹记当时种，步月宁辞永夜看。香借好风闻却易，影粘残雪画应难。逋仙骨冷吟声绝，惆怅无人共倚栏。客枕谁惊蝶梦阑，角声吹动五更寒。断桥流水无人处，淡月疏星只自看。勾引闲情何日了，形容幽韵入诗难。冷香深恐轻狼藉，叮嘱林神护石栏。
梅花·其一
作者：吴惟信
朝代：宋

长是开初恨岁阑，南枝不管北枝寒。
鉏云犹记当时种，步月宁辞永夜看。
香借好风闻却易，影粘残雪画应难。
逋仙骨冷吟声绝，惆怅无人共倚栏。
梅花·其一
作者：吴惟信
朝代：宋

长是开初恨岁阑，南枝不管北枝寒。锄云犹记当时种，步月宁辞永夜看。香借好风闻却易，影粘残雪画应难。逋仙骨冷吟声绝，惆怅无人共倚栏。
梅花·其二
作者：吴惟信
朝代：宋

客枕谁惊蝶梦阑，角声吹动五更寒。
断桥流水无人处，淡月疎星只自看。
勾引闲情何日了，形容幽韵入诗难。
冷香深恐轻狼藉，叮嘱林神护石栏。
梅花·其二
作者：吴惟信
朝代：宋

客枕谁惊蝶梦阑，角声吹动五更寒。断桥流水无人处，淡月疏星只自看。勾引闲情何日了，形容幽韵入诗难。冷香深恐轻狼藉，叮嘱林神护石栏。
次僧兄山居韵
作者：吴惟信
朝代：宋

僧兄肥遁地，正在太湖头。新句老而健，一钱贫不留。寡交山自看，多病药相投。终日书堂坐，风筠冷似秋。素抱居山志，今番始有涯。琴床临砌竹，棋局近庭花。诗兴常便酒，蔬肠渐畏茶。清闲兄自乐，世事绝无些。
次僧兄山居韵·其一
作者：吴惟信
朝代：宋

僧兄肥遁地，正在太湖头。新句老而健，一钱贫不留。寡交山自看，多病药相投。终日书堂坐，风筠冷似秋。
次僧兄山居韵·其一
作者：吴惟信
朝代：宋

僧兄肥遯地，正在太湖头。
新句老而健，一钱贫不留。
寡交山自看，多病药相投。
终日书堂坐，风筠冷似秋。
次僧兄山居韵·其二
作者：吴惟信
朝代：宋
体裁：五言律诗

素抱居山志，今番始有涯。琴床临砌竹，棋局近庭花。诗兴常便酒，蔬肠渐畏茶。清闲兄自乐，世事绝无些。
次妙上人山居韵
作者：吴惟信
朝代：宋

茅宇无人过，荆扉尽日关。
酒中生快乐，诗裏着清闲。
朋友数竿竹，画图千迭山。
何如终隠此，尘境莫思还。
次妙上人山居韵
作者：吴惟信
朝代：宋

茅宇无人过，荆扉尽日关。酒中生快乐，诗里着清闲。朋友数竿竹，画图千叠山。何如终隐此，尘境莫思还。
次王汉和见寄韵
作者：吴惟信
朝代：宋
体裁：七言绝句

扇恩已尽汉宫秋，空忆金鞍远玉楼。九辩不歌黄菊老，断烟零雨为谁愁。
湖上
作者：吴惟信
朝代：宋
体裁：五言律诗

湖上风烟古，今朝又一行。天寒吟诗苦，岁晚客心惊。饥雀窥梅瘦，翔鸥傍柳明。惜无人在眼，细细说平生。
湖上雨吟
作者：吴惟信
朝代：宋
体裁：七言绝句

湿了荷花雨便休，晚风归柳澹于秋。一生不作机心事，合转船头向白鸥。
瓶中落梅
作者：吴惟信
朝代：宋

□英雪粲去难招，遗粉余香亦暗消。
休说惜春人未老，小窗明月梦无憀。
瓶中落梅
作者：吴惟信
朝代：宋

□英雪粲去难招，遗粉馀香亦暗消。休说惜春人未老，小窗明月梦无憀。
登下竺塔
作者：吴惟信
朝代：宋

浮图灵鹫上，迢递入晴氛。
绝顶我忽到，下方钟屡闻。
林深余腊雪，谷暖涨春云。
更待溪梅发，相期一访君。
登下竺塔
作者：吴惟信
朝代：宋

浮图灵鹫上，迢递入晴氛。绝顶我忽到，下方钟屡闻。林深馀腊雪，谷暖涨春云。更待溪梅发，相期一访君。
秋夕
作者：吴惟信
朝代：宋
体裁：七言绝句

西风吹露下秋空，乌鹊无声占碧桐。天气微凉人好睡，阑干闲在月明中。
秋夕
作者：吴惟信
朝代：宋

雨声云气暮萧萧，罗扇恩疎井树凋。
心事暗随归梦去，壁灯留与可怜宵。
秋夕
作者：吴惟信
朝代：宋

雨声云气暮萧萧，罗扇恩疏井树凋。心事暗随归梦去，壁灯留与可怜宵。
秋日道中
作者：吴惟信
朝代：宋
体裁：七言绝句

水边篱落总斜曛，策策西风捲白云。万里秋光人不管，蓼花桐叶自平分。
移居即事
作者：吴惟信
朝代：宋

山移无复昔人贤，随分长安办一椽。扫室敢言天下志，闭门尽可雪中眠。携瓶与客同沽酒，接绠过邻自汲泉。到此始知闲是福，居山未必似居廛。
移居即事
作者：吴惟信
朝代：宋

山移无復昔人贤，随分长安办一椽。
扫室敢言天下志，闭门尽可雪中眠。
携瓶与客同沽酒，接绠过邻自汲泉。
到此始知闲是福，居山未必似居廛。
空斋
作者：吴惟信
朝代：宋
体裁：七言绝句

空斋日日清吟过，溪上梅开也不知。坐久正愁炉火冷，北风吹折蠹杉枝。
立春日即事
作者：吴惟信
朝代：宋
体裁：七言律诗

检残玉历又春来，造化无私命转乖。照水莫嫌穷面目，看山长有好情怀。生期惠远眠云过，死问林逋借地埋。诗到夜寒吟更苦，一枝梅雪映书斋。
竹
作者：吴惟信
朝代：宋

所爱幽窗下，烟丛与露枝。才闻风起处，便是雨来时。节直将谁比，心空只自知。青青长在眼，休说化龙迟。天下清高物，无过是此君。托根才有地，长节便摩云。翠色晴时见，愁声雨夜闻。粉痕如早脱，龙化复何云。耐久相看是此君，眼前才有便无尘。尽多转好延留客，虽少犹能爽快人。清影疏疏垂地面，高标直直上云津。忍饥食肉俱休学，一击从今认所真。
竹·其一
作者：吴惟信
朝代：宋

所爱幽窗下，烟丛与露枝。才闻风起处，便是雨来时。节直将谁比，心空只自知。青青长在眼，休说化龙迟。
竹·其一
作者：吴惟信
朝代：宋

所爱幽窗下，烟丛与露枝。
纔闻风起处，便是雨来时。
节直将谁比，心空只自知。
青青长在眼，休说化龙迟。
竹·其三
作者：吴惟信
朝代：宋

天下清高物，无过是此君。托根才有地，长节便摩云。翠色晴时见，愁声雨夜闻。粉痕如早脱，龙化复何云。
竹·其三
作者：吴惟信
朝代：宋

天下清高物，无过是此君。
托根纔有地，长节便摩云。
翠色晴时见，愁声雨夜闻。
粉痕如早脱，龙化復何云。
竹·其二
作者：吴惟信
朝代：宋

耐久相看是此君，眼前才有便无尘。尽多转好延留客，虽少犹能爽快人。清影疏疏垂地面，高标直直上云津。忍饥食肉俱休学，一击从今认所真。
竹·其二
作者：吴惟信
朝代：宋

耐久相看是此君，眼前纔有便无尘。
尽多转好延留客，虽少犹能爽快人。
清影疎疎垂地面，高标直直上云津。
忍饥食肉俱休学，一击从今认所真。
笔·其一
作者：吴惟信
朝代：宋
体裁：七言绝句

早露锋铓获见寻，最于文苑用功深。弃捐应只分毫事，谁肯留连一寸心。
笔·其二
作者：吴惟信
朝代：宋

锋芒虽早露，用舍见升沉。白秃千茎发，丹留一寸心。策勋芸阁久，洁己石潭深。却笑江淹辈，区区梦里寻。
笔·其二
作者：吴惟信
朝代：宋

锋芒虽早露，用舍见升沉。
白秃千茎髮，丹留一寸心。
策勋芸阁久，洁己石潭深。
却笑江淹辈，区区梦裏寻。
自序
作者：吴惟信
朝代：宋
体裁：七言律诗

一剑辞家竟陆沉，梦思空向故庐深。槎迷河汉千年恨，树隔关山万里心。衣垢正怜贫未去，镜明忽有老相寻。春归不与人为约，青草催诗亦懒吟。
良月对菊
作者：吴惟信
朝代：宋

唐人十日咏，早有怨人心。况在严霜后，犹开满地金。远香秋梦断，艳色雨吟深。未信渊明死，寥寥无赏音。
良月对菊
作者：吴惟信
朝代：宋

唐人十日咏，早有怨人心。
况在严霜后，犹开满地金。
远香秋梦断，艷色雨吟深。
未信渊明死，寥寥无赏音。
苏堤
作者：吴惟信
朝代：宋

自向桃源失意回，人间无地避风埃。六桥雨雪孤山路，不为梅花也不来。贫况今年极向年，过湖尚欠买船钱。步行自行苏堤去，恐有沙鸥在柳边。
苏堤·其一
作者：吴惟信
朝代：宋
体裁：七言绝句

自向桃源失意回，人间无地避风埃。六桥雨雪孤山路，不为梅花也不来。
苏堤·其二
作者：吴惟信
朝代：宋
体裁：七言绝句

贫况今年极向年，过湖尚欠买船钱。步行自行苏堤去，恐有沙鸥在柳边。
苏堤清明即事
作者：吴惟信
朝代：宋
体裁：诗

梨花风起正清明，游子寻春半出城。日暮笙歌收拾去，万株杨柳属流莺。
苏堤清明即事
作者：吴惟信
朝代：宋

梨花风起正清明，游子寻春半出城。
日暮笙歌收拾去，万株杨柳属流鶑。
荷花
作者：吴惟信
朝代：宋
体裁：七言绝句

吴姬一曲采莲歌，回首秋风卷碧波。翠盖不能擎雨露，鸳鸯应怨夜寒多。
菖蒲
作者：吴惟信
朝代：宋
体裁：诗

一掬寒泉块石头，两三茎叶弄轻柔。梦回一霎龙湫雨，五月轩窗也带秋。
诗寄俞晋可
作者：吴惟信
朝代：宋

一片心稽古，难教事物移。不知颜子若，亦有杜陵诗。江海无诸老，文章授小儿。非干寒苦事，短发自成丝。
诗寄俞晋可
作者：吴惟信
朝代：宋

一片心稽古，难教事物移。
不知颜子若，亦有杜陵诗。
江海无诸老，文章授小儿。
非干寒苦事，短髮自成丝。
谋生
作者：吴惟信
朝代：宋
体裁：七言律诗

谋生一事到成功，消得湖边地几弓。韦曲有花留杜老，洛阳无客问卢仝。春风燕子虚檐外，夜雨蛩声小径中。所立规模虽冷淡，绝胜弹铗旧漂蓬。
谢友人访问
作者：吴惟信
朝代：宋
体裁：五言律诗

道在甘沦落，情交自浅深。云山千里梦，灯火半生心。是友真难得，如君岂易寻。细论身后事，不觉日西沉。
谢平江吴守送万寿安泊
作者：吴惟信
朝代：宋
体裁：七言律诗

万间垂芘一夫穷，应念空成白首翁。且喜有僧同夜话，不愁无路借春风。江湖气吐诗坛下，星斗光生剑匣中。从此自知当变化，梦魂先别灞桥东。
贺史守凤雏满月
作者：吴惟信
朝代：宋
体裁：七言绝句

玉手歌姬托凤雏，堂前画额旋调朱。春风吴会宜男草，试问他人种得无。
赠任处士
作者：吴惟信
朝代：宋

故园不恋恋西湖，赁得民居作隐居。开口不离仁义字，闭门惟读圣贤书。老无子息偏怜鹤，闲有工夫尽钓鱼。酒熟自斟诗自和，功名一念已消除。
赠任处士
作者：吴惟信
朝代：宋

故园不恋恋西湖，赁得民居作隠居。
开口不离仁义字，闭门惟读圣贤书。
老无子息偏怜鹤，闲有工夫尽钓鱼。
酒熟自斟诗自和，功名一念已消除。
赠俞进可
作者：吴惟信
朝代：宋

已得诗名久，君犹闭户吟。百篇皆有意，一事不关心。故国谁相问，高流自远寻。江梅花落去，休更立墙阴。贫为耽诗得，诗高贫未除。身从乡井隐，名待御屏书。寡合人为傲，回观世自疏。寥寥诸葛志，宁久在茅庐。
赠俞进可·其一
作者：吴惟信
朝代：宋
体裁：五言律诗

已得诗名久，君犹闭户吟。百篇皆有意，一事不关心。故国谁相问，高流自远寻。江梅花落去，休更立墙阴。
赠俞进可·其二
作者：吴惟信
朝代：宋

贫为耽诗得，诗高贫未除。身从乡井隐，名待御屏书。寡合人为傲，回观世自疏。寥寥诸葛志，宁久在茅庐。
赠俞进可·其二
作者：吴惟信
朝代：宋

贫为耽诗得，诗高贫未除。
身从乡井隠，名待御屏书。
寡合人为傲，回观世自疎。
寥寥诸葛志，宁久在茅庐。
赠刘致高
作者：吴惟信
朝代：宋

自古骚人心自别，过从不是俗交朋。谈诗海内逃名客，学道山中出定僧。小艇春游时载酒，高楼雨坐夜悬灯。深知大隐工夫到，只恐明时有诏徵。
赠刘致高
作者：吴惟信
朝代：宋

自古骚人心自别，过从不是俗交朋。
谈诗海内逃名客，学道山中出定僧。
小艇春游时载酒，高楼雨坐夜悬灯。
深知大隠工夫到，只恐明时有诏征。
赠别
作者：吴惟信
朝代：宋

歌楼回首已茫然，手托蓬窗夜不眠。月色水光摇荡处，鸳鸯飞过别离船。手弹珠泪向离筵，残日依依上客船。流水自随人去远，绿杨只在曲江边。临临欲去又添杯，一语殷勤道几回。他日相思如有信，粉笺莫带泪痕来。笙歌一曲强相留，酒不能消满面愁。相对正弹离别泪，杜鹃声到夕阳楼。
赠别·其一
作者：吴惟信
朝代：宋
体裁：七言绝句

歌楼回首已茫然，手托蓬窗夜不眠。月色水光摇荡处，鸳鸯飞过别离船。
赠别·其三
作者：吴惟信
朝代：宋
体裁：七言绝句

临临欲去又添杯，一语殷勤道几回。他日相思如有信，粉笺莫带泪痕来。
赠别·其二
作者：吴惟信
朝代：宋
体裁：七言绝句

手弹珠泪向离筵，残日依依上客船。流水自随人去远，绿杨只在曲江边。
赠别·其四
作者：吴惟信
朝代：宋
体裁：七言绝句

笙歌一曲强相留，酒不能消满面愁。相对正弹离别泪，杜鹃声到夕阳楼。
赠别上官良史
作者：吴惟信
朝代：宋
体裁：七言绝句

不惜黄金一醉君，唤歌催舞语纷纷。天涯明月空相忆，寒雁无声入断云。
赠史泳
作者：吴惟信
朝代：宋

烽火穷边几度愁，亦曾将死博封侯。
谤兴在彼情谁恕，事过知君痛自休。
跨马甲衣春雪白，射雕弓箭晓星流。
救时正属英雄者，更着工夫必到头。
赠史泳
作者：吴惟信
朝代：宋

烽火穷边几度愁，亦曾将死博封侯。谤兴在彼情谁恕，事过知君痛自休。跨马甲衣春雪白，射雕弓箭晓星流。救时正属英雄者，更著工夫必到头。
赠唐道士
作者：吴惟信
朝代：宋
体裁：七言律诗

自从入道戴星冠，名利何曾着眼看。地尽种蔬因茹素，瓶长储水为浇丹。风生晓槛占天久，霜滴秋坛拜斗寒。几度相寻寻不见，但闻金磬响云端。
赠天台项方城
作者：吴惟信
朝代：宋
体裁：五言律诗

天台山下住，萧散过平生。魂梦江湖阔，吟哦笔砚清。客心云自在，人品玉分明。又向长安道，相逢话别情。
赠妙书记
作者：吴惟信
朝代：宋
体裁：五言律诗

已自到家乡，清阴坐竹房。事亲专一念，对客说诸方。断简藏充栋，新诗写过墙。近来因院计，添得镜中霜。
赠宛上人
作者：吴惟信
朝代：宋
体裁：七言律诗

宝书梵律自分科，黄卷青灯更琢磨。花落闲庭春定久，尘生虚榻夜吟多。琴长弹后声偏韵，丹未烧前气已和。我所重君清苦处，可曾一日离烟萝。
赠广淳破衣
作者：吴惟信
朝代：宋

禅教不能收，辞山谒贵流。雨花闲定石，烟柳暗诗楼。借得房逃暑，沽来酒制愁。狂豪疑贾阆，长发未梳头。蒲团坐得心成佛，却便随流似不曾。对客清谈皆有理，求他妙用独无凭。穷通数外三春定，智慧光中万古镫。俗眼安知真实行，空于画壁看高僧。悟彻心宗即是禅，老来风骨尚依然。自云林下浑无事，不到人间亦有年。秋磬声清敲落月，晓瓶手冷汲寒泉。我来问道空归去，寂寞云山薄暮天。
赠广淳破衣·其一
作者：吴惟信
朝代：宋

禅教不能收，辞山谒贵流。雨花闲定石，烟柳暗诗楼。借得房逃暑，沽来酒制愁。狂豪疑贾阆，长发未梳头。
赠广淳破衣·其一
作者：吴惟信
朝代：宋

禅教不能收，辞山谒贵流。
雨花闲定石，烟柳暗诗楼。
借得房逃暑，沽来酒制愁。
狂豪疑贾阆，长髮未梳头。
赠广淳破衣·其三
作者：吴惟信
朝代：宋
体裁：七言律诗

蒲团坐得心成佛，却便随流似不曾。对客清谈皆有理，求他妙用独无凭。穷通数外三春定，智慧光中万古镫。俗眼安知真实行，空于画壁看高僧。
赠广淳破衣·其二
作者：吴惟信
朝代：宋
体裁：七言绝句

旧抄梵律已俱焚，一片闲情老白云。定起石台华雨冷，满山松籁月中闻。
赠广淳破衣·其四
作者：吴惟信
朝代：宋
体裁：七言律诗

悟彻心宗即是禅，老来风骨尚依然。自云林下浑无事，不到人间亦有年。秋磬声清敲落月，晓瓶手冷汲寒泉。我来问道空归去，寂寞云山薄暮天。
赠毛时可
作者：吴惟信
朝代：宋
体裁：五言律诗

久向长安住，多于陋巷中。固穷全事节，传道与童蒙。自喜精诗律，家曾立战功。所言皆合理，心共古人同。
赠永嘉张德载
作者：吴惟信
朝代：宋

文星变化成人品，指点虚空不住吟。渐向镜中知白发，何曾醉里惜黄金。孤灯夜雨长安梦，落叶秋风故国心。莫谓飘沉消锐气，皇天自是一知音。
赠永嘉张德载
作者：吴惟信
朝代：宋

文星变化成人品，指点虚空不住吟。
渐向镜中知白髮，何曾醉裏惜黄金。
孤灯夜雨长安梦，落叶秋风故国心。
莫谓飘沉消锐气，皇天自是一知音。
赠沈復斋
作者：吴惟信
朝代：宋
体裁：七言律诗

抛却萤囊读罢书，甘心奉道乐清虚。氅逢拜斗身方服，巾待过庭手未除。无事遍求仙术学，有邪只用鬼兵驱。莫将鸡犬云中去，且占人间福地居。
赠洪汤夫道士
作者：吴惟信
朝代：宋
体裁：五言律诗

住遍长安店，何曾说到穷。孤吟多夜雨，一醉自春风。魂梦云山远，狂豪天地空。仙家抛业久，何日返辽东。
赠老僧
作者：吴惟信
朝代：宋
体裁：七言律诗

风骨棱棱雪满头，帽尘慵拂涕慵收。天晴放鹤方开户，雨后看山不下楼。树底持经阴径远，竹边洗钵小池幽。自惭犹有尘缘在，安得相从老一丘。
赠范仲约
作者：吴惟信
朝代：宋

本是烟萝客，如何却混尘。
中年百事懒，上国一家贫。
屋老铺黄叶，楼空映水苹。
诗成多自和，赏识恐无人。
赠范仲约
作者：吴惟信
朝代：宋

本是烟萝客，如何却混尘。中年百事懒，上国一家贫。屋老铺黄叶，楼空映水蘋。诗成多自和，赏识恐无人。
赠越僧意书记
作者：吴惟信
朝代：宋
体裁：七言律诗

一衲冰霜二十年，不知妙用自谁传。心能转物方为佛，诗到名家亦是仙。喜客稍宽沽酒禁，爱闲多结住山缘。今冬约我西湖上，同看梅花坐钓船。
赠隐者
作者：吴惟信
朝代：宋

湖上居家住最幽，檐牙倒影落沧洲。诗成梅坞三更月，酒醒莲塘半夜秋。移石为添烧药灶，卖□因起读书楼。经年不入烟城去，长倚栏干看白鸥。
赠隠士
作者：吴惟信
朝代：宋
体裁：七言律诗

晦迹雪岩日久长，唐人冠帽道衣裳。草堂夜月琴声细，花坞春风杖策香。饮酒旋寻瓢作盏，架书高沓石为床。客来总是诗朋友，一笑人间万事忘。
赠隠者
作者：吴惟信
朝代：宋

湖上居家住最幽，檐牙倒影落沧洲。
诗成梅坞三更月，酒醒莲塘半夜秋。
移石为添烧药竈，卖□因起读书楼。
经年不入烟城去，长倚栏干看白鸥。
赠韩时斋
作者：吴惟信
朝代：宋
体裁：五言律诗

道向时中悟，高斋直寄名。句清人不到，心死自无营。帘捲秋花影，墙翻雨箨声。慈湖碑字古，历历见平生。
辞史侍郎
作者：吴惟信
朝代：宋
体裁：七言绝句

事到依人易策勋，合归收拾北山云。春风入手非闲用，种得梅花却寄君。
过朴翁故居
作者：吴惟信
朝代：宋
体裁：七言绝句

电露荣华一梦休，琴书多是越僧收。年年柳下游人过，指点春风认竹楼。
送人之姑苏
作者：吴惟信
朝代：宋
体裁：五言律诗

鹤唳空山晓，凝情畏别离。且知君返日，正是我行时。花月吴城梦，松风竺寺时。暮云空自隔，初不隔相思。
送伯氏秋潭谋居
作者：吴惟信
朝代：宋

朝吴暮楚几时休，未必江湖有白鸥。
万事莫如归去好，一椽当为老来谋。
春天吟思行花径，夜月琴声坐竹楼。
但得余龄无俯仰，曾公食粥亦风流。
送伯氏秋潭谋居
作者：吴惟信
朝代：宋

朝吴暮楚几时休，未必江湖有白鸥。万事莫如归去好，一椽当为老来谋。春天吟思行花径，夜月琴声坐竹楼。但得馀龄无俯仰，曾公食粥亦风流。
送冯中可讷上边
作者：吴惟信
朝代：宋
体裁：五言律诗

兵法通儒用，观光上玉京。一言旋造化，万古立功名。剑入边云静，船开江月明。深知有志者，不肯负平生。
送北涧常州住院
作者：吴惟信
朝代：宋
体裁：七言律诗

一生玉雪照人间，古意因君唤得还。丹凤未应栖恶木，白云又见出空山。吟分柳色春风暖，船载梅花月夜闲。从此共谁歌大雅，羁孤寒影欲追攀。
送友上边
作者：吴惟信
朝代：宋
体裁：五言律诗

壮年游远塞，失意去从军。剑在犹凝血，家空未策勋。乡心悬夜月，杀气暗秋云。近日方知命，兵书欲尽焚。
送楼致和归四明
作者：吴惟信
朝代：宋
体裁：五言律诗

长安尘土处，数日又随君。颇讶归何速，犹胜信不闻。寒霜杀岸柳，晓艇入江云。无语各回首，离愁落叶分。
送王梦升入道
作者：吴惟信
朝代：宋

不肯轻迷固有天，星冠霞氅竟翩然。
人能变体方超俗，丹到成功即是仙。
伏洞黑龙听夜呪，傍花白鹿伴春眠。
哦诗更欲全清致，当以弥明作正传。
送王梦升入道
作者：吴惟信
朝代：宋

不肯轻迷固有天，星冠霞氅竟翩然。人能变体方超俗，丹到成功即是仙。伏洞黑龙听夜咒，傍花白鹿伴春眠。哦诗更欲全清致，当以弥明作正传。
送祝五戒赴陆宰馆
作者：吴惟信
朝代：宋

屈指交游十载余，见君归墨又归儒。
卢能解道元无物，颜子谁知也不愚。
既向风幡明表裏，何须雪几费工夫。
他年名上登科记，一半清芬在祖图。
送祝五戒赴陆宰馆
作者：吴惟信
朝代：宋

屈指交游十载馀，见君归墨又归儒。卢能解道元无物，颜子谁知也不愚。既向风幡明表里，何须雪几费工夫。他年名上登科记，一半清芬在祖图。
送薛沂叔过西湖
作者：吴惟信
朝代：宋
体裁：七言律诗

数亩松筠种不成，荒坛祭别酒频倾。老天辜负归乡志，冷地寻思到世情。日落关河孤鹤远，夜凉灯火小虫鸣。应须趁取黄金在，买宅西湖住一程。
送陆居士归天台
作者：吴惟信
朝代：宋
体裁：五言律诗

道貌尘中见，何时下翠萝。闲情秋水淡，归梦白云多。缨过龙湫濯，诗当雁荡歌。清豪不易得，一别又如何。
邮亭书怀
作者：吴惟信
朝代：宋
体裁：五言律诗

晚向邮亭立，原荒草树稀。天随云气变，雨带雪花飞。客鬓今年白，故园何日归。知音空满眼，范叔自无衣。
酬别意上人
作者：吴惟信
朝代：宋

尘中孤影镜中丝，往事星星不忍思。
回首便成千里梦，寻盟当以几时期。
秋江浩荡鸥翻浪，月树萧疎鹊遶枝。
倘有一书相问讯，只消多写暮云诗。
酬别意上人
作者：吴惟信
朝代：宋

尘中孤影镜中丝，往事星星不忍思。回首便成千里梦，寻盟当以几时期。秋江浩荡鸥翻浪，月树萧疏鹊绕枝。倘有一书相问讯，只消多写暮云诗。
重拜和靖墓
作者：吴惟信
朝代：宋
体裁：七言绝句

片玉沉山草亦珍，断碑残石当麒麟。君王别为开门户，不欲梅花见路人。
野望
作者：吴惟信
朝代：宋
体裁：七言绝句

闲与芦花立水边，归心客思两茫然。夕阳收尽天风急，一树寒鸦落野田。
野步寻梅
作者：吴惟信
朝代：宋
体裁：七言绝句

夕阳一半落群峰，寒叶零霜野望空。阴谷忽然逢造化，小梅枝上见春风。
闲居即事书僧舍壁
作者：吴惟信
朝代：宋
体裁：五言律诗

自说居山好，多年静掩扉。松阴围坐石，苔色上禅衣。鹤瘦迎风舞，云闲带雨归。地幽人事断，客至亦忘机。
闺怨
作者：吴惟信
朝代：宋
体裁：七言绝句

病起伤春独倚门，唤人鹦鹉隔帘闻。无情最是东风恶，瘦却梨花一片云。
隐居
作者：吴惟信
朝代：宋

床有诗书壁有琴，翠筠佳木午窗阴。只因知得清闲贵，是事从今不动心。身居脩竹茂林间，婆饼声中白昼闲。此地遁潜无不可，何须更买沃洲山。
隐居·其二
作者：吴惟信
朝代：宋

身居脩竹茂林间，婆饼声中白昼闲。此地遁潜无不可，何须更买沃洲山。
隠居·其一
作者：吴惟信
朝代：宋
体裁：七言绝句

床有诗书壁有琴，翠筠佳木午窗阴。只因知得清闲贵，是事从今不动心。
隠居·其二
作者：吴惟信
朝代：宋

身居修竹茂林间，婆餠声中白昼闲。
此地遯潜无不可，何须更买沃洲山。
雨中对梅寄何户曹
作者：吴惟信
朝代：宋

颇爱连山雪映溪，南枝休笑北枝低。扬州有客同吟咏，湖上何人更品题。云未商量春后雪，花先零落雨中泥。清愁一点无归着，回首东风起杖藜。休说登山与绕溪，林间曾见入檐低。尽开花去浑如雪，忽有香来即是题。九客不容同气味，六宫回首隔云泥。策勋商鼎何愁晚，幽意分明在短藜。
雨中对梅寄何户曹·其一
作者：吴惟信
朝代：宋
体裁：七言律诗

颇爱连山雪映溪，南枝休笑北枝低。扬州有客同吟咏，湖上何人更品题。云未商量春后雪，花先零落雨中泥。清愁一点无归着，回首东风起杖藜。
雨中对梅寄何户曹·其二
作者：吴惟信
朝代：宋
体裁：七言律诗

休说登山与绕溪，林间曾见入檐低。尽开花去浑如雪，忽有香来即是题。九客不容同气味，六宫回首隔云泥。策勋商鼎何愁晚，幽意分明在短藜。
雨中闻笛
作者：吴惟信
朝代：宋
体裁：七言绝句

霜竹凄清带雨喷，湿烟粘草近黄昏。谁教吹暗千林绿，不道飞花正断魂。
雨后
作者：吴惟信
朝代：宋
体裁：七言绝句

雨后轻云学水流，惜春人瘦怕春休。梨花却恐难寻梦，燕子何曾细说愁。
雨夜闻猿
作者：吴惟信
朝代：宋
体裁：七言绝句

山风吹满石床云，花落红缸夜欲分。唤起十年乡国恨，一声猿向雨中闻。
雪后孤山
作者：吴惟信
朝代：宋
体裁：七言绝句

断碑孤冢树苍苍，鹤自飞归道士房。春在梅花寻不见，满山残雪只闻香。
题僧兄山居
作者：吴惟信
朝代：宋

白发萧萧万事忘，安闲过似老渔郎。半窗残日敲棋响，一院秋风捣药香。浇菊旋分苔涧水，开松新架草堂凉。过从皆是诗朋友，开口何曾论短长。
题僧兄山居
作者：吴惟信
朝代：宋

白髮萧萧万事忘，安闲过似老渔郎。
半窗残日敲棋响，一院秋风捣药香。
浇菊旋分苔涧水，开松新架草堂凉。
过从皆是诗朋友，开口何曾论短长。
题冰壶隠居
作者：吴惟信
朝代：宋
体裁：七言律诗

平生以笔代耕耘，老矣营居志亦勤。送子谁为盘谷序，招贤亲草北山文。湖鸥近屋拳秋雨，野鹤分松宿暮云。从此只寻闲处去，红尘一语自纷纷。
题刘同卿九里松熙游园
作者：吴惟信
朝代：宋

胜槩未教容易见，必须委曲一登跻。到天不觉乘槎远，出洞方知采药迷。柳舞莺啼春雨过，花香人醉夕阳低。规模尽可垂千古，却恐无诗为品题。
题刘同卿九里松熙游园
作者：吴惟信
朝代：宋

胜槩未教容易见，必须委曲一登跻。
到天不觉乘槎远，出洞方知采药迷。
柳舞鶑啼春雨过，花香人醉夕阳低。
规模尽可垂千古，却恐无诗为品题。
题台州巾峰
作者：吴惟信
朝代：宋
体裁：五言律诗

寺在烟云表，登临思豁然。绝怜千嶂月，曾照一诗仙。眼阔疑遗世，身高见尽天。孤吟功未到，待借竹房眠。
题李师德书楼
作者：吴惟信
朝代：宋
体裁：五言律诗

楼高山对起，天予逸人居。万事不到处，满床皆是书。风云知远大，日月付乘除。眇眇新吟思，谁怜合古初。
题秋江晚照图
作者：吴惟信
朝代：宋

水光只肯净涵虚，分浦通村路却无。风日向低鸿雁落，钓竿一半出菰蒲。
题秋江晚照图
作者：吴惟信
朝代：宋

水光只肯浄涵虚，分浦通村路却无。
风日向低鸿雁落，钓竿一半出菰蒲。
饯梅
作者：吴惟信
朝代：宋
体裁：七言绝句

半逐清流半委尘，残花枝上又纷纷。晚来犹自东风恶，吹得幽香满涧云。
三清阁
作者：吴愈
朝代：宋
体裁：四言诗

庐山之胜，秀出斗旁。参于衡岳，镇东南方。民人所瞻，神天攸宅。赍梦之祥，乃兴自昔。惟天聪明，矜此下民。监求其莫，恐有不闻。惟神司之，云轺风马。乃诹乃访，周游天下。不疾不速，不察而明。天何言哉，民无嚬呻。是为福庭，列圣祗敬。锡羡隤祉，有感斯应。明明我圣，惟一乃心。不显亦临，敢有弗钦。宝画金扁，徽称明诏。日月之揭，山川有耀。邃殿在后，新阁在前。如君当御，而臣仰焉。时节冠佩，会朝帝所。达民之情，佑我圣主。民戴我圣，与天无极。天佑我宋，子孙千亿。民拜稽首，愿垂表经。从臣刻辞，永锡休声。
如归亭
作者：吴感
朝代：宋

五柳门南派水东，水边亭上兴无穷。半窗山色来云外，一枕荷香带雨中。绣被夜歌青翰楫，绿波春飏紫茎风。尘曹未窃江湖号，携手阑干早晚同。
如归亭
作者：吴感
朝代：宋

五柳门南派水东，水边亭上兴无穷。
半窗山色来云外，一枕荷香带雨中。
绣被夜歌青翰檝，绿波春扬紫茎风。
尘曹未窃江湖号，携手阑干早晚同。
折红梅·梅花馆小鬟
作者：吴感
朝代：宋
体裁：词

喜冰澌初泮，微和渐入、东郊时节。春消息，夜来顿觉，红梅数枝争发。玉溪仙馆，不是个、寻常标格。化工别与、一种风情，似匀点胭脂，染成香雪。重吟细阅。比繁杏夭桃，品格真别。只愁共、彩云易散，冷落谢池风月。凭谁向说。三弄处、龙吟休咽。大家留取，时倚阑干，闻有花堪折，劝君须折。
凉轩
作者：吴戭
朝代：宋
体裁：五言律诗

便斋素迫隘，为敞一轩清。畏暑不能到，好风常自生。檐牙透山色，砌脚逗泉声。事集民安堵，琴棋此适情。
题招提院静照堂
作者：吴振
朝代：宋

古刹深沉一水边，清虚疑是翠微间。门前滚滚红尘闹，堂上翛翛白日閒。燕坐不知增夏腊，冥心安在更云山。静中别有真消息，于此谁何合往还。
题招提院静照堂
作者：吴振
朝代：宋

古剎深沉一水边，清虚疑是翠微间。
门前滚滚红尘闹，堂上翛翛白日閒。
燕坐不知增夏腊，冥心安在更云山。
静中别有真消息，于此谁何合往还。
句
作者：吴敏
朝代：宋

人事少陵诗外见，人烟子厚记中行。回首风光横万里，他年应记柳侯城。万里西来客，溪山先有名。醉中掷笔金銮殿，睡起鸣笳铁瓮城。
句·其一
作者：吴敏
朝代：宋

人事少陵诗外见，人烟子厚记中行。
句·其三
作者：吴敏
朝代：宋

万里西来客，溪山先有名。
句·其二
作者：吴敏
朝代：宋

回首风光横万里，他年应记柳侯城。
句·其四
作者：吴敏
朝代：宋

醉中掷笔金銮殿，睡起鸣笳铁瓮城。
射鹗山
作者：吴敏
朝代：宋
体裁：古风

东山空阔原野平，吴王养鸡筑高城。秋天饥鹗未饱食，侧翅下攫殊无情。守城壮士心孔恶，旦夕窥兹捕鸡鹗。雕弓一展羽箭发，鹗也时从半空落。山人学射艺渐精，遂使山无鹗鸟鸣。却思勾践侵吴日，何不令之射越兵。
岩岭憩亭
作者：吴敏
朝代：宋
体裁：五言绝句

蝉声满秋树，云影护晴雷。独坐西风久，半空飞雨来。
赠吴正仲
作者：吴敏
朝代：宋
体裁：古风

先生古人风，文字祖西汉。不令万钱食，亦合五花判。
题古寺
作者：吴敏
朝代：宋
体裁：五言绝句

古木霜根重，残僧雪顶深。栋梁元剥落，香火半消沉。
题山光寺壁上墨竹
作者：吴敏
朝代：宋

绿发青衫旧竹君，墨卿挥拂更清新。断枝活叶风萧瑟，想见凌云百尺身。
题山光寺壁上墨竹
作者：吴敏
朝代：宋

绿髪青衫旧竹君，墨卿挥拂更清新。
断枝活叶风萧瑟，想见凌云百尺身。
失调名·御符争带
作者：吴敏德
朝代：宋
体裁：词

御符争带，更有天师神咒。
嵩山下至德祠
作者：吴文忠
朝代：宋

脱蹝岐阳迹已幽，默全忠孝复何求。文身幸获辞姬祚，端委犹能化列侯。无语存商先叩马，有心迓命待归牛。象贤再见延陵季，十字碑题至德侔。
嵩山下至德祠
作者：吴文忠
朝代：宋

脱蹝岐阳迹已幽，默全忠孝復何求。
文身幸获辞姬祚，端委犹能化列侯。
无语存商先叩马，有心迓命待归牛。
象贤再见延陵季，十字碑题至德侔。
嵩山下至德祠
作者：吴文忠
朝代：宋

脱蹤岐阳迹已幽，默全忠孝复何求。
文身幸获辞姬祚，端委犹能化列侯。
无语存商先叩马，有心迓命待归牛。
象贤再见延陵季，十字碑题至德俟。
蝶恋花
作者：吴文若
朝代：宋

玉宇生凉秋恰半。月到今宵，分外清光满。兔魄呈祥冰烂。广寒仙子生华旦。聪慧风流天与擅，淑质冰婆，本是飞琼伴。□领彩衣椿祝劝。蟠桃待熟瑶池宴。
蝶恋花·玉宇生凉秋恰半
作者：吴文若
朝代：宋
体裁：词

玉宇生凉秋恰半。
月到今霄，分外清光满。
兔魄呈祥冰�昀谩�广寒仙子生华旦。
聪慧风流天与擅，淑质冰婆，本是飞琼伴。
□领彩衣椿祝劝。
蟠桃待熟瑶池宴。
元石
作者：吴文震
朝代：宋

卷石之中有道存，岩岩气象峻于天。
巍乎近取舜为法，卓尔如羣孔在前。
跨六鳌头观戴极，出羣龙首要承干。
圣门所重非科第，向上工夫合勉旃。
元石
作者：吴文震
朝代：宋

卷石之中有道存，岩岩气象峻于天。巍乎近取舜为法，卓尔如群孔在前。跨六鳌头观戴极，出群龙首要承乾。圣门所重非科第，向上工夫合勉旃。
题半月岩
作者：吴文震
朝代：宋
体裁：五言律诗

□灵通一窍，如月未全盈。外□山河界，中涵蚌蛤精。银潢斜□断，玉斧半修成。莫讶平分破，难亏半体明。
题浯溪
作者：吴文震
朝代：宋

景定初元汛虏氛，掀天功业掩前闻。扶唐社稷郭中令，造汉乾坤贾冠军。好激浯溪湔旧案，重磨崖石纪元勋。仆今已办湘山刻，未逊聱翁星斗文。
题浯溪
作者：吴文震
朝代：宋

景定初元汛虏氛，掀天功业掩前闻。
扶唐社稷郭中令，造汉干坤贾冠军。
好激浯溪湔旧案，重磨崖石纪元勋。
仆今已办湘山刻，未逊聱翁星斗文。
大宁寺过舅书舍
作者：吴时显
朝代：宋
体裁：七言律诗

长怕山林勒驾回，幽寻空像栎山隈。乘闲特羡春风约，行乐宁论暮景催。情分一家欣满座，穷愁千斛厌成堆。白头甥舅今稀有，愿把清樽日醉陪。
法相寺可赋亭
作者：吴时显
朝代：宋

尘埃谁复识瞿昙，高座风生玉麈谈。露浥芙蓉心与净，香浮薝卜鼻先参。杜陵托兴歌茅屋，山谷留情赋草庵。试叩禅关闻密语，前三三与后三三。
法相寺可赋亭
作者：吴时显
朝代：宋

尘埃谁復识瞿昙，高座风生玉麈谈。
露浥芙蓉心与凈，香浮薝卜鼻先参。
杜陵託兴歌茅屋，山谷留情赋草庵。
试叩禅关闻密语，前三三与后三三。
九吟诗·九锁
作者：吴昌裔
朝代：宋
体裁：七言绝句

上界神仙住九华，故留灵锁护烟霞。云根欲断溪回处，流出常山几片花。
九吟诗·天柱
作者：吴昌裔
朝代：宋
体裁：七言绝句

柱天屹嶪断鳌根，卧草蒙茸伏虎痕。想见山中明月夜，有人长啸抱昆崙。
九吟诗·来贤
作者：吴昌裔
朝代：宋

杖挂松花酒一瓢，手挼柏子杂香烧。山空露冷吟招隐，掉首诸贤不受招。
九吟诗·来贤
作者：吴昌裔
朝代：宋

杖挂松花酒一瓢，手挼柏子杂香烧。
山空露冷吟招隠，掉首诸贤不受招。
九吟诗·栖真
作者：吴昌裔
朝代：宋
体裁：七言绝句

凿破千年浑沌心，石楠当户洞愔愔。诗臞犹怯春寒在，扪石梯云不敢深。
九吟诗·清音
作者：吴昌裔
朝代：宋
体裁：七言绝句

山出涓寒一道泉，暗声落涧玉铮然。辘轳引上泥丸顶，便是人间赤脚仙。
九吟诗·石室
作者：吴昌裔
朝代：宋
体裁：七言绝句

竹几蒲团石室中，细书抱朴校参同。寄声碧眼朱高士，何必携琴下阆风。
九吟诗·翠蛟
作者：吴昌裔
朝代：宋
体裁：七言绝句

苍松翠石束寒流，飞下长身白玉虬。吐出英云千尺雨，须臾雷霁水痕收。
九吟诗·飞玉
作者：吴昌裔
朝代：宋

谁擘岩扉石窦开，中流玉水漱苍苔。有时卷雪从天下，端是源头蓄得来。
九吟诗·飞玉
作者：吴昌裔
朝代：宋

谁擘岩扉石窦开，中流玉水潄苍苔。
有时卷雪从天下，端是源头蓄得来。
偶成
作者：吴明老
朝代：宋

西风飒飒动长林，斗酒沽来伴月斟。慷慨未应忧短褐，悲歌元不为秋砧。谁云塞马年年健，自是君门浩浩深。世祖丰神似高帝，楚囚珍重莫沾襟。
偶成
作者：吴明老
朝代：宋

西风飒飒动长林，斗酒沽来伴月斟。
慷慨未应忧短褐，悲歌元不为秋砧。
谁云塞马年年健，自是君门浩浩深。
世祖丰神似高帝，楚囚珍重莫霑襟。
望江南
作者：吴昭淑
朝代：宋

今夜永，说剑引杯长。坐拥地炉生石炭，灯前细雨好烧香。呵手理丝簧。
君且住，烂醉又何妨。别後相思天万里，江南江北永相忘。真个断人肠。
望江南·忆江南·今夜永
作者：吴昭淑
朝代：宋
体裁：词

今夜永，说剑引杯长。坐拥地炉生石炭，灯前细雨好烧香。呵手理丝簧。君且住，烂醉又何妨。别后相思天万里，江南江北永相忘。真个断人肠。
后圃寻春
作者：吴晦之
朝代：宋

雨余未访后园春，百紫千红锦幛新。
记得钱塘买花看，于今风景属闲人。
后圃寻春
作者：吴晦之
朝代：宋

雨馀未访后园春，百紫千红锦幛新。记得钱塘买花看，于今风景属闲人。
奚大卿许赋生香亭诗以促之
作者：吴晦之
朝代：宋
体裁：七言绝句

暗香浮动月初斜，彷佛西湖处士家。谁道广平心似铁，不将佳句赋梅花。
寄石鲁瞻
作者：吴晦之
朝代：宋
体裁：七言绝句

忆昔从游杖履中，有山亭上醉春风。主人已作骑鲸客，谁识当年两病翁。
山亭偶成
作者：吴晦之
朝代：宋
体裁：七言绝句

二十四考成何事，三百六十长是闲。古今穷达置勿论，坐看烟云生西山。
山庵睡起
作者：吴晦之
朝代：宋

策蹇寻幽过草堂，困来攲枕卧禅床。鸟啼花落东风里，睡起不知春昼长。
山庵睡起
作者：吴晦之
朝代：宋

策蹇寻幽过草堂，困来欹枕卧禅床。
鸟啼花落东风裏，睡起不知春昼长。
忆江湖旧游
作者：吴晦之
朝代：宋
体裁：七言绝句

水满汀洲白鹭双，芦花飞雪扑船窗。归来常有江湖兴，遥想钟声隔岸撞。
春日即事
作者：吴晦之
朝代：宋
体裁：七言绝句

山居无事到襟怀，日午柴门尚未开。啼鸟一声春昼寂，隔墙风送落花来。
溪头唤渡
作者：吴晦之
朝代：宋
体裁：七言绝句

轻烟漠漠晓晴天，立马汀沙唤渡船。白鸟忘机思虑息，避人飞过急滩前。
蓬窗
作者：吴晦之
朝代：宋
体裁：七言绝句

小室潇然一钓蓬，主人闲散似渔翁。有时风雨惊残梦，如在松江烟浪中。
赠江西诗客
作者：吴晦之
朝代：宋

五言诗作七宝塔，四壁惟余八尺床。
一月二十九日醉，百年三万六千场。
赠江西诗客
作者：吴晦之
朝代：宋

五言诗作七宝塔，四壁惟馀八尺床。一月二十九日醉，百年三万六千场。
送友人西上
作者：吴晦之
朝代：宋
体裁：七言绝句

晓行山路梅花白，晚宿溪桥柳色青。此去西湖春渐暖，画船沽酒水边亭。
雪后寻梅
作者：吴晦之
朝代：宋

略彴溪桥小径斜，竹篱茅舍两三家。红梅似与诗人约，腊雪初消始看花。
雪后寻梅
作者：吴晦之
朝代：宋

畧彴溪桥小径斜，竹篱茅舍两三家。
红梅似与诗人约，腊雪初消始看花。
句
作者：吴景
朝代：宋

楚山连白帝，蜀道控乌蛮。
沁园春（登凤凰台）
作者：吴景伯
朝代：宋
体裁：词

再上高台，访谪仙兮，仙何所之。但石城西踞，潮平白鹭，浮图南峙，云淡乌衣。凤鸟不来，长安何处，惟有碧梧三数枝。兴亡事，对江山休说，谁是谁非。庭花飘尽胭脂。算结绮、繁华能几时。问何人重向，新亭挥泪，何人更到，别墅围棋。笑拍阑干，功名未了，宁肯绿蓑寻钓矶。深深饮，任玉山醉倒，明月扶归。
宿金铺观
作者：吴景偲
朝代：宋
体裁：七言绝句

褰裳夜入金铺宿，清气一宵吟不足。月在碧潭风在松，何必洞天三十六。
冬
作者：吴曾
朝代：宋

看了青灯梦不成，东风辊雪落寒声。
半生客裏无穷恨，告诉梅花说到明。
冬
作者：吴曾
朝代：宋

看了青灯梦不成，东风辊雪落寒声。半生客里无穷恨，告诉梅花说到明。
南湖诗上晁侍郎
作者：吴曾
朝代：宋

已将政事继龚黄，更与风光作主张。见说南湖桃与李，郡人今复比甘棠。
南湖诗上晁侍郎
作者：吴曾
朝代：宋

已将政事继龚黄，更与风光作主张。
见说南湖桃与李，郡人今復比甘棠。
罗山
作者：吴曾
朝代：宋

儿时闻罗山，窟穴居神仙。念念每欲往，终为俗累牵。兹晨复何夕，风日媚晴暄。偶与二三子，径来践前言。崎岖涉冈涧，峭茜淩云烟。崖断或如泻，坡平俄若川。有泉何自来，但觉声涓涓。萦纡若蛇走，往注山腹田。徘徊一濯足，入袖风翩翩。俄登最高岭，中观屋数椽。嶙峋老石像，摩挲不记年。桃花破丛菅，一笑为嫣然。石屏与翠壁，拥从相后先。物色恣观览，万界满眼前。适问同游人，兹为第几天。不然何秀拔，不与众峰连。长安在何许，无乃落日边。十年苦抢攘，战血腥戈鋋。谁知尘外客，一壑能自专。徜徉得此乐，疑已飘飘然。兹游恐难再，迟留不能前。如何林间月，弄影明娟娟。催归犹恨早，正恐陵谷迁。到家追悔甚，誓将世务捐。却寻向来路，迹断难攀援。春雨正濛密，涧水鸣潺湲。徘徊不可上，愧尔无仙缘。
罗山
作者：吴曾
朝代：宋

儿时闻罗山，窟穴居神仙。
念念每欲往，终为俗累牵。
兹晨復何夕，风日媚晴暄。
偶与二三子，径来践前言。
崎岖涉冈涧，峭蒨凌云烟。
崖断或如泻，坡平俄若川。
有泉何自来，但觉声涓涓。
萦纡若蛇走，往注山腹田。
徘徊一濯足，入袖风翩翩。
俄登最高岭，中观屋数椽。
嶙峋老石像，摩挲不记年。
桃花破丛菅，一笑为嫣然。
石屏与翠壁，拥从相后先。
物色恣观览，万界满眼前。
适问同游人，兹为第几天。
不然何秀拔，不与众峰连。
长安在何许，无乃落日边。
十年苦抢攘，战血腥戈鋋。
谁知尘外客，一壑能自专。
徜徉得此乐，疑已飘飘然。
兹游恐难再，迟留不能前。
如何林间月，弄影明娟娟。
催归犹恨早，正恐陵谷迁。
到家追悔甚，誓将世务捐。
却寻向来路，迹断难攀援。
春雨正蒙密，涧水鸣潺湲。
徘徊不可上，愧尔无仙缘。
九鲤湖
作者：吴有定
朝代：宋

昔闻九仙灵，今登九仙地。
枭枭一炉香，寥寥千载事。
九鲤湖
作者：吴有定
朝代：宋
体裁：五言绝句

昔闻九仙灵，今登九仙地。袅袅一炉香，寥寥千载事。
濯缨石
作者：吴朝奉
朝代：宋

乘兴沧浪水际行，江澄如练接天平。玉樽暮举频添酒，石砥浮箄就濯缨。夜月浸潭冰鉴冷，密星沉水浦珠明。南山环峙相辉映，直耸蓬莱侍玉清。
濯缨石
作者：吴朝奉
朝代：宋

乘兴沧浪水际行，江澄如练接天平。
玉樽暮举频添酒，石砥浮簰就濯缨。
夜月浸潭冰鉴冷，密星沉水浦珠明。
南山环峙相辉映，直耸蓬莱侍玉清。
濯缨石
作者：吴朝奉
朝代：宋

乘兴沧浪水际行，江澄如练接天平。
玉樽暮举频添酒，石砥浮簰就濯缨。
夜月浸潭冰鑑冷，密星沉水浦珠明。
南山环峙相辉映，直耸蓬莱侍玉清。
天开图画亭
作者：吴机
朝代：宋

天造地设非一端，诸公试为倚阑干。四时不改江山秀，万象无穷宇宙宽。古往今来还复旧，风清月白不胜寒。长淮幸遇丰登岁，得与斯民奠枕安。天祐长淮岁屡丰，熙熙还与旧时同。月逢元夕清光满，人在春风和气中。自有仪真无此景，一新图画是谁功。与民共乐拚沉醉，蚤觉衰颜借酒红。
天开图画亭·其一
作者：吴机
朝代：宋

天造地设非一端，诸公试为倚阑干。四时不改江山秀，万象无穷宇宙宽。古往今来还复旧，风清月白不胜寒。长淮幸遇丰登岁，得与斯民奠枕安。
天开图画亭·其一
作者：吴机
朝代：宋

天造地设非一端，诸公试为倚阑干。
四时不改江山秀，万象无穷宇宙宽。
古往今来还復旧，风清月白不胜寒。
长淮幸遇丰登岁，得与斯民奠枕安。
天开图画亭·其二
作者：吴机
朝代：宋

天佑长淮岁屡丰，熙熙还与旧时同。
月逢元夕清光满，人在春风和气中。
自有仪真无此景，一新图画是谁功。
与民共乐拚沉醉，蚤觉衰颜借酒红。
天开图画亭·其二
作者：吴机
朝代：宋

天祐长淮岁屡丰，熙熙还与旧时同。月逢元夕清光满，人在春风和气中。自有仪真无此景，一新图画是谁功。与民共乐拚沉醉，蚤觉衰颜借酒红。
得月亭
作者：吴机
朝代：宋

月照乾坤岂得私，只缘近水倍光辉。况逢秋杪气犹爽，一笑从容尽醉归。
得月亭
作者：吴机
朝代：宋

月照干坤岂得私，只缘近水倍光辉。
况逢秋杪气犹爽，一笑从容尽醉归。
水竹亭
作者：吴机
朝代：宋

一泓清水数竿竹，消得诗人为品题。
今我公余无俗事，不妨领客暂提携。
水竹亭
作者：吴机
朝代：宋

一泓清水数竿竹，消得诗人为品题。今我公馀无俗事，不妨领客暂提携。
涟漪亭
作者：吴机
朝代：宋
体裁：七言绝句

回环流水漾晴波，一叶扁舟逸兴多。寄语游人恣观览，丰年相与乐中和。
烟雨奇观楼
作者：吴机
朝代：宋
体裁：七言律诗

此景仪真亦有年，何人管领向楼前。江淮自昔虽南北，烟雨从来肯变迁。万里孤帆遗恨在，半空佳句至今传。诸公欲会当时意，且对沧波泛酒船。
转幽亭
作者：吴机
朝代：宋
体裁：七言绝句

从容行乐兴无涯，地转清幽亦可佳。须信居尘尘不染，竹风飘拂爽人怀。
闻凯亭
作者：吴机
朝代：宋

调发今年迥不同，折冲果在笑谈中。若非制阃规模定，安得兼全战守功。
闻凯亭
作者：吴机
朝代：宋

调发今年迥不同，折衝果在笑谈中。
若非制阃规模定，安得兼全战守功。
磨崖颂
作者：吴杭
朝代：宋

周雅久不复，楚骚方独鸣。溪蛙弄气态，污我潇湘清。二公好奇古，大笔时纵横。磨崖勒唐颂，字字飞琼英。云烟借体势，水石生光精。浯溪在僻地，自是闻正声。名传播夷夏，孰贵燕然铭。弦歌入商鲁，永与神仙听。江流不可竭，此文如日星。
磨崖颂
作者：吴杭
朝代：宋

周雅久不復，楚骚方独鸣。
溪蛙弄气态，污我潇湘清。
二公好奇古，大笔时纵横。
磨崖勒唐颂，字字飞琼英。
云烟借体势，水石生光精。
浯溪在僻地，自是闻正声。
名传播夷夏，孰贵燕然铭。
絃歌入商鲁，永与神仙听。
江流不可竭，此文如日星。
云根石
作者：吴某
朝代：宋
体裁：七言绝句

白云触石起油然，倏忽从龙遍九天。多谢丰隆留一叶，至今遗迹在岩前。
南乡子
作者：吴某
朝代：宋

楼台里、东风淡荡。乍卷珠帘新燕入。
南乡子·楼台里、东风淡荡
作者：吴某
朝代：宋
体裁：词

楼台里、东风淡荡。
天柱峰
作者：吴某
朝代：宋
体裁：七言绝句

孤峰斗绝矗云浮，俯视群山若蚁丘。倚住东南天一角，笑它芑国谩多忧。
失调名·剪罗幡儿
作者：吴某
朝代：宋
体裁：词

剪罗幡儿，斜插真珠髻。
翠蛟亭
作者：吴某
朝代：宋
体裁：七言绝句

苍崖决水下雷霆，掉尾蜿蜒不暂停。榜作翠蛟犹未称，不如唤作舞蛟亭。
三友图
作者：吴柔胜
朝代：宋
体裁：古风

髯龙嘶风山石裂，玉人影断横斜月。一声翠羽琅玕东，罗浮梦断微茫中。
唐人挟弹图
作者：吴柔胜
朝代：宋

啮膝嘶风径奔駻，花前挟弹回头看。
一鸟不鸣春书闲，野水清清绿阴暗。
唐人挟弹图
作者：吴柔胜
朝代：宋

啮膝嘶风径奔駻，花前挟弹回头看。一鸟不鸣春昼闲，野水清清绿阴暗。
唐人挟弹图
作者：吴柔胜
朝代：宋

嚙膝嘶风径奔駻，花前挟弹回头看。
一鸟不鸣春昼闲，野水清清绿阴暗。
柴门春昼
作者：吴柔胜
朝代：宋
体裁：五言绝句

深巷寂无人，鸟声花坞春。荜门长日掩，天地一闲身。
牧亭秋色
作者：吴柔胜
朝代：宋

丹枫酣霜压林丘，黄叶老尽岩西头。
不应蔓草烟漠漠，併作粉绘苍山秋。
牧亭秋色
作者：吴柔胜
朝代：宋

丹枫酣霜压林丘，黄叶老尽岩西头。不应蔓草烟漠漠，并作粉绘苍山秋。
送林明府
作者：吴柔胜
朝代：宋
体裁：五言律诗

拟续宣城志，难忘令尹贤。庭空无狱讼，斋静有诗篇。心比秋云远，政如霜月悬。活人最多处，饥岁作丰年。
重游道岩
作者：吴栋
朝代：宋

玄都重到拂题尘，屈指于今十四春。白石烟消丹灶冷，苍崖日永画楼新。山中自笑黔驴技，天外谁知海鹤身。洞口桃花莫相笑，刘郎犹是少年人。
重游道岩
作者：吴栋
朝代：宋

玄都重到拂题尘，屈指于今十四春。
白石烟消丹竈冷，苍崖日永画楼新。
山中自笑黔馿技，天外谁知海鹤身。
洞口桃花莫相笑，刘郎犹是少年人。
严陵怀古
作者：吴栻
朝代：宋
体裁：五言律诗

龙衮新天子，羊裘古野人。清名在林薮，高行动星辰。风月空齐国，烟霞自富春。沧浪秋更碧，不敢濯缨尘。
五峰岩
作者：吴栻
朝代：宋

云烟杳霭环诸峰，石径诘曲穿疏松。更无飞埃趁短屐，祇有鸣溜迎修筇。玲珑数窦明相通，造化恍惚真难穷。阳回三冬照暖日，阴纳九夏吹寒风。
五峰岩·其一
作者：吴栻
朝代：宋
体裁：七言绝句

云烟杳霭环诸峰，石径诘曲穿疏松。更无飞埃趁短屐，祇有鸣溜迎修筇。
五峰岩·其二
作者：吴栻
朝代：宋
体裁：七言绝句

玲珑数窦明相通，造化恍惚真难穷。阳回三冬照暖日，阴纳九夏吹寒风。
佛岩塔
作者：吴栻
朝代：宋

洒落岩题宴寂高，旋添香火挂青袍。霜头不惧九侯剑，雪臂应□二祖刀。月照瓦棺服虎兕，风吹石室啸狷猿。檐前旧雨天花处，循想眉间两白毫。
佛岩塔
作者：吴栻
朝代：宋
体裁：七言律诗

洒落岩题宴寂高，旋添香火挂青袍。霜头不惧九侯剑，雪臂应□二祖刀。月照瓦棺服虎兕，风吹石室啸猿猱。檐前旧雨天花处，循想眉间两白毫。
句
作者：吴栻
朝代：宋

晴开千障雾，翠落万家楼。
和周焘合江亭
作者：吴栻
朝代：宋

使者风流照锦城，东郊揽辔更澄清。春江合处烟凝晓，秀岭横边日弄晴。石鼎煮茶浓有味，金钟注酒酾无声。何时却信桥南步，细读诗人古柏行。闻公载酒合江亭，要使邦人识使星。宿雨乍晴聊信马，晓风初熟更扬舲。赋成不是缘鹦鹉，诗就当和为脊令。只欠湘灵来鼓瑟，渔歌声断数峰青。
和周焘合江亭·其一
作者：吴栻
朝代：宋
体裁：七言律诗

使者风流照锦城，东郊揽辔更澄清。春江合处烟凝晓，秀岭横边日弄晴。石鼎煮茶浓有味，金钟注酒酾无声。何时却信桥南步，细读诗人古柏行。
和周焘合江亭·其二
作者：吴栻
朝代：宋
体裁：七言律诗

闻公载酒合江亭，要使邦人识使星。宿雨乍晴聊信马，晓风初熟更扬舲。赋成不是缘鹦鹉，诗就当和为脊令。只欠湘灵来鼓瑟，渔歌声断数峰青。
和田望再赋暑雪轩
作者：吴栻
朝代：宋
体裁：七言律诗

石照台高暑不侵，雪横天际蜀西岑。但知赋客如梁苑，那得参徒似少林。月上便成银色界，风生兼作海潮音。可怜火宅人空老，谁解跏趺一解襟。
寄智翁宣州知府乡兄
作者：吴栻
朝代：宋
体裁：七言律诗

使君真是十年兄，投老相看眼更明。入省早推何水部，作州今见谢宣城。应怜远岫云俱晓，定梦澄江月共晴。安得陪公觞咏后，春风桃李满交情。
暑雪轩
作者：吴栻
朝代：宋

呪土台头寺，披襟笑语閒。
千年云抱石，六月雪弥山。
酒熟篘尝外，茶新辗试间。
要须时点笔，来此赋跻攀。
暑雪轩
作者：吴栻
朝代：宋

咒土台头寺，披襟笑语閒。千年云抱石，六月雪弥山。酒熟篘尝外，茶新辗试间。要须时点笔，来此赋跻攀。
游南山
作者：吴栻
朝代：宋
体裁：古风

但看都梁山拱北，莫寻浮磬水朝东。此间半筑瞿昙室，底处曾营炀帝宫。七眼泉边百无念，一襟披尽晚来风。
灵岩
作者：吴栻
朝代：宋

三齐何处古丛林，石作门阑岱岳阴。云暗鸡鸣川谷浅，月明龟吐水泉深。未须赞叹袈裟铁，且可归依世界金。弹指上方还一梦，梦中聊续去年吟。济南惊蛰隐新雷，底事阳关叠叠催。不称泺源涌觱沸，只堪崧阜上崔巍。他年发已千茎雪，今日心仍一寸灰。文雅台边蜗有舍，瓮头归去泼春醅。飞锡道人知几年，青蛇白兔亦茫然。焚香且上五花殿，煮茗更临双鹤泉。今日别栽庭下柏，当时曾种社中莲。證明佛事真何事，聊策藤枝结胜缘。
灵岩·其一
作者：吴栻
朝代：宋

三齐何处古丛林，石作门阑岱岳阴。
云暗鷄鸣川谷浅，月明龟吐水泉深。
未须讚叹袈裟铁，且可归依世界金。
弹指上方还一梦，梦中聊续去年吟。
灵岩·其一
作者：吴栻
朝代：宋

三齐何处古丛林，石作门阑岱岳阴。云暗鸡鸣川谷浅，月明龟吐水泉深。未须赞叹袈裟铁，且可归依世界金。弹指上方还一梦，梦中聊续去年吟。
灵岩·其三
作者：吴栻
朝代：宋

飞锡道人知几年，青蛇白兔亦茫然。焚香且上五花殿，煮茗更临双鹤泉。今日别栽庭下柏，当时曾种社中莲。證明佛事真何事，聊策藤枝结胜缘。
灵岩·其三
作者：吴栻
朝代：宋

飞锡道人知几年，青蛇白兔亦茫然。
焚香且上五花殿，煮茗更临双鹤泉。
今日别栽庭下柏，当时曾种社中莲。
证明佛事真何事，聊策藤枝结胜缘。
灵岩·其二
作者：吴栻
朝代：宋

济南惊蛰隐新雷，底事阳关叠叠催。不称泺源涌觱沸，只堪崧阜上崔巍。他年发已千茎雪，今日心仍一寸灰。文雅台边蜗有舍，瓮头归去泼春醅。
灵岩·其二
作者：吴栻
朝代：宋

济南惊蛰隠新雷，底事阳关迭迭催。
不称泺源涌觱沸，只堪崧阜上崔巍。
他年髮已千茎雪，今日心仍一寸灰。
文雅台边蜗有舍，瓮头归去泼春醅。
灵岩寺
作者：吴栻
朝代：宋

丹崖翠壑一重重，香火因缘古寺钟。若有金龙随玉简，武夷溪上幔亭峰。一麾邂逅得东秦，忆别家山六度春。何意眼看毛竹洞，主人仍是故乡人。大士分身石罅开，轻烟微雨證明台。洒然一觉乡关梦，换骨岩高好在哉。
灵岩寺·其一
作者：吴栻
朝代：宋
体裁：七言绝句

丹崖翠壑一重重，香火因缘古寺钟。若有金龙随玉简，武夷溪上幔亭峰。
灵岩寺·其三
作者：吴栻
朝代：宋

大士分身石罅开，轻烟微雨證明台。洒然一觉乡关梦，换骨岩高好在哉。
灵岩寺·其三
作者：吴栻
朝代：宋

大士分身石罅开，轻烟微雨证明台。
洒然一觉乡关梦，换骨岩高好在哉。
灵岩寺·其二
作者：吴栻
朝代：宋
体裁：七言绝句

一麾邂逅得东秦，忆别家山六度春。何意眼看毛竹洞，主人仍是故乡人。
登姜相台
作者：吴栻
朝代：宋

满林红叶坠纷纷，耆老犹言别驾坟。旧府光华关右月，故乡萧索海南云。酒杯湖上同方伯，茶灶岩边共隐君。二百馀年真一梦，绕墙荒陇半耕耘。苑门北出祸匆匆，叩马何人独记公。葬厚欲裁宁诈直，谋南能利倍其忠。刚各腊后乔林雪，废迹秋来败叶风。华表千年相对鹤，长看碑锁旧亭中。
登姜相台·其一
作者：吴栻
朝代：宋

满林红叶坠纷纷，耆老犹言别驾坟。旧府光华关右月，故乡萧索海南云。酒杯湖上同方伯，茶灶岩边共隐君。二百馀年真一梦，绕墙荒陇半耕耘。
登姜相台·其一
作者：吴栻
朝代：宋

满林红叶坠纷纷，耆老犹言别驾坟。
旧府光华关右月，故乡萧索海南云。
酒杯湖上同方伯，茶竈岩边共隠君。
二百余年真一梦，遶墙荒陇半耕耘。
登姜相台·其二
作者：吴栻
朝代：宋
体裁：七言律诗

苑门北出祸匆匆，叩马何人独记公。葬厚欲裁宁诈直，谋南能利倍其忠。刚各腊后乔林雪，废迹秋来败叶风。华表千年相对鹤，长看碑锁旧亭中。
登重光寺
作者：吴栻
朝代：宋

上穷苍石蹑丹梯，祖意谁参只履西。晓阁浓阴云散岭，亥堂清影月双溪。池开今日青铜鉴，碑立何年碧玉圭。静觉官名微可笑，南华经里一醯鸡。
登重光寺
作者：吴栻
朝代：宋

上穷苍石蹑丹梯，祖意谁参隻履西。
晓阁浓阴云散岭，亥堂清影月双溪。
池开今日青铜鑑，碑立何年碧玉圭。
静觉官名微可笑，南华经裏一醢鸡。
苏老亭
作者：吴栻
朝代：宋

苏老行诸郡，多为洒落游。静心山共止，动意水俱流。赴社呼陶令，翻经约谢侯。高风谁复记，明月上西楼。
苏老亭
作者：吴栻
朝代：宋

苏老行诸郡，多为洒落游。
静心山共止，动意水俱流。
赴社呼陶令，翻经约谢侯。
高风谁復记，明月上西楼。
越峰院
作者：吴栻
朝代：宋
体裁：七言律诗

野僧迎客笑开关，更拂残碑藓字班。徐姓仙归空碧洞，越封王去漫青山。影来秋月林千缺，声落春风水一湾。焙茗满瓯须强啜，过桥车马便人间。
钓台
作者：吴栻
朝代：宋

一水自东流，萧萧霜木秋。
笑谈轻万乘，身世老扁舟。
薄俗迷方饵，高人悟直鈎。
至今驯不散，沙上晚来鸥。
钓台
作者：吴栻
朝代：宋

一水自东流，萧萧霜木秋。笑谈轻万乘，身世老扁舟。薄俗迷方饵，高人悟直钩。至今驯不散，沙上晚来鸥。
题报劬院
作者：吴栻
朝代：宋
体裁：七言绝句

山列三峰来不断，水交双港送无穷。帆边洲渚潇潇雨，墙外园林淅淅风。
题清洋院
作者：吴栻
朝代：宋

潇洒堂中披晚襟，红蕉花裏叶成阴。
飘来无雨水长急，飞去有云山更深。
苔藓细痕缘巨石，藤萝密影挂疏林。
上人莫作人间想，此地人间不可寻。
题清洋院
作者：吴栻
朝代：宋

潇洒堂中披晚襟，红蕉花里叶成阴。飘来无雨水长急，飞去有云山更深。苔藓细痕缘巨石，藤萝密影挂疏林。上人莫作人间想，此地人间不可寻。
题秦君亭
作者：吴栻
朝代：宋

芸阁雠书谢建封，生涯潇洒一枝筇。曾为剡隐云横水，更作闽游月满峰。子美藩篱清可造，长卿城郭巧能攻。拂琴无复尘埃想，落落霜风一晋松。秋日春风丽句亭，先生天上少微星。满炉松影随香碧，一砚苔痕带雨青。姜相笑中应斗酒，等公谈外祇函经。何人为我携毡蜡，来洗苍碑墨数厅。
题秦君亭·其一
作者：吴栻
朝代：宋

芸阁雠书谢建封，生涯潇洒一枝筇。曾为剡隐云横水，更作闽游月满峰。子美藩篱清可造，长卿城郭巧能攻。拂琴无复尘埃想，落落霜风一晋松。
题秦君亭·其一
作者：吴栻
朝代：宋

芸阁雠书谢建封，生涯潇洒一枝筇。
曾为剡隠云横水，更作闽游月满峰。
子美藩篱清可造，长卿城郭巧能攻。
拂琴无復尘埃想，落落霜风一晋松。
题秦君亭·其二
作者：吴栻
朝代：宋
体裁：七言律诗

秋日春风丽句亭，先生天上少微星。满炉松影随香碧，一砚苔痕带雨青。姜相笑中应斗酒，等公谈外祇函经。何人为我携毡蜡，来洗苍碑墨数厅。
皇太后回銮颂
作者：吴桌
朝代：宋
体裁：四言诗

于皇睿明，运符中兴。绵宇肃清，乾夷坤宁。孝思兢兢，交三圣灵。惟我文母，远征朔土。苍旻眷顾，显持阴护。爰居爰处，储降祉祜。睿明绍休，匪豫匪游。人谋鬼谋，迎亲是求。夜靡安席，昼靡安几。宸心窃至，迎亲是议。皇帝曰咨，命尔辅臣。朕有大计，储思唯亲。辅臣稽首，对扬圣志。惟断乃成，愿破群议。皇穹隆赫，鉴兹至德。风行万国，耸动蛮貊。诞扬天声，四征弗克。敌人震惊，稽颡寻盟。遣使旁午，愿旋銮辂。稽考旷古，且未曾睹。帝曰休哉，大庆鼎来。喧传九垓，疾如惊雷。乃严法驾，乃饰次舍。千舆万马，出疆以迓。文母在远，雷剥曰舒。六龙驾辇，陟巘嵩呼。济彼洪流，天星翼舟。微波聿收，瑞气横秋。文母遄临，千官则仪。欢声戴驰，霆震风飞。銮车至止，幅璬咸喜。丕照盛美，实天所启。有汉高祖，安忍无亲。与言分羹，实忝前闻。有唐德宗，求之莫获。莫享天心，实有惭德。惟我皇上，圣孝绝伦。念兹在兹，虞舜周文。韪哉鸿休，卓绝殊尤。二圣重欢，亿万斯秋。究观自昔，发挥伟绩。有颂有诗，以诏无极。眷兹日月，宁容图绘。小臣献颂，乐府是配。
题渊明爱菊图
作者：吴梅卿
朝代：宋
体裁：古风

秋菊由来美，愿言爱者谁。闻道陶彭泽，嗜彼独孜孜。嗟嗟兮秋菊，何入渊明思。我今忽解得，不肯告人知。
句
作者：吴梦阳
朝代：宋

气蒸不待薪，水活可烹鼎。
句
作者：吴棫
朝代：宋

春风藜杖起诗豪。
题吉昌桥
作者：吴武陵
朝代：宋
体裁：七言绝句

一水长流出涧溪，众山绵密与云齐。武陵桥上观春色，自笑刘郎去路迷。
南乡子·其二
作者：吴氏
朝代：宋
体裁：词

乍卷珠帘新燕入。
南乡子·楼台里
作者：吴氏
朝代：宋
体裁：词

楼台里，春风淡荡。
句
作者：吴氏
朝代：宋

故将罗袖裛啼痕。纷纷事如麻。
句·其一
作者：吴氏
朝代：宋

故将罗袖裛啼痕。
句·其二
作者：吴氏
朝代：宋

纷纷事如麻。
多丽·几声天外归鸿
作者：吴氏
朝代：宋
体裁：词

几声天外归鸿。
失调名·立春
作者：吴氏
朝代：宋
体裁：词

剪新幡儿，斜插真珠髻。
好事近·妻寿夫
作者：吴氏
朝代：宋

腊近渐知春，已有早梅堪折。况是诞辰佳宴，拥笙簧罗列。玉杯休惜十分斟，金炉更频爇。连理愿同千岁，看蟠桃重结。
好事近（妻寿夫）
作者：吴氏
朝代：宋
体裁：词

腊近渐知春，已有早梅堪折。况是诞辰佳宴，拥笙簧罗列。
玉杯休惜十分斟，金炉更频爇。连理愿同千岁。看蟠桃重结。
定风波·待得明年重把酒
作者：吴氏
朝代：宋
体裁：词

待得明年重把酒。携手。那知无雨又无风。
渔家傲·鶗鴂一声初报晓
作者：吴氏
朝代：宋
体裁：词

鶗鴂一声初报晓。
句
作者：吴民载
朝代：宋

条风着野方蚕月，高树移阴又麦秋。
句
作者：吴民载
朝代：宋

条风著野方蚕月，高树移阴又麦秋。
蜡梅
作者：吴永济
朝代：宋

惹得西湖处士疑，如何颜色到鹅儿。
清香全与江梅似，只欠横斜照水枝。
浮远堂
作者：吴汉英
朝代：宋
体裁：七言律诗

天险东南限此江，支分暨水北为阳。孤山不动婴潮怒，客艇飞来说路长。槛外烟云如出没，坐中顷刻变炎凉。裴回顿觉尘缨绊，一曲沧浪酬月光。
岁终呈一斋
作者：吴汝一
朝代：宋

磊砢千丈松，清阴荫林丘。岂无栋梁用，匠伯不见收。匠伯恐未良，栋梁终有求。天风叶偃盖，五云常为浮。学道非学世，韬精养中和。纡朱各自贵，谁肯聆商歌。皦皦大圣心，吻然空自多。著书后子云，千载应不磨。
岁终呈一斋·其二
作者：吴汝一
朝代：宋

学道非学世，韬精养中和。纡朱各自贵，谁肯聆商歌。皦皦大圣心，吻然空自多。著书后子云，千载应不磨。
朅来
作者：吴汝一
朝代：宋

岭上朅来观白云，翔鸾奋鹤浮天英。斜开锦绣春树满，溶溶半露遥山青。忽然变现成苍狗，万里长风霍无有。海龙塞气不敢吹，日照虚空无老时。岭上朅来弄明月，千里银光寒不缺。虾䗫魍魉走死尽，直数秋毫上金阙。心如此月月如心，嗒然独据无弦琴。腾腾转空白日昼，诗带流星过南斗。
朅来·其二
作者：吴汝一
朝代：宋

岭上朅来弄明月，千里银光寒不缺。虾䗫魍魉走死尽，直数秋毫上金阙。心如此月月如心，嗒然独据无弦琴。腾腾转空白日昼，诗带流星过南斗。
朅来·其二
作者：吴汝一
朝代：宋
体裁：古风

岭上朅来弄明月，千里银光寒不缺。虾蟆魍魉走死尽，直数秋毫上金阙。心如此月月如心，嗒然独据无弦琴。腾腾转空白日昼，诗带流星过南斗。
游石仙分韵得观字
作者：吴汝一
朝代：宋

闲拢两袖秋，步入冲寂观。古树老云中，仙居毁岩半。是时零雨高，叶脱凄风乱。怪禽走何忙，涩水流不漫。那知张郎仙，谲幻敢悬断。雷书贮红崖，愚下浪传赞。符碑傥长灵，鬼物岂歌唤。尚云剑埋山，安得急推断。冷翁亦张徒，精气不知散。死坐豫樟空，凿窍竞窥看。何不葬山原，不然弃江沜。乌鸢与蝼蚁，岂食吾一贯。独流天地间，万古亘光灿。神仙固渺茫，此事良可惋。忍哉偷儿狂，更捣泥腹烂。我来拟少休，亭压不敢玩。黄冠四三人，拙野只欲窜。延坐无好言，令我住凉馆。饭馀且纵观，逸兴薄霄汉。琴鸣著高弹，弈胜出奇算。啸咏壶隐楼，抚事发长叹。大书同人名，聊欲记游玩。阴霾淰轻寒，日色倏昏晏。倩人买村醪，煮芋叠肴桉。清坐二更深，一睡各鼻鼾。晓来登岩头，棘路解羁绊。划开天盖宽，远景过飞翰。幽丛摘新查，窥险身发汗。居然束归装，重下西岩畔。我思古之人，岂只局穷闬。观海登泰山，深高世间冠。斯岩虽荒榛，乐事实昭焕。人心本然同，今古未容判。终当驾云风，高蹈无畔岸。作诗示儿童，兹游吾岂但。
酬玉汝
作者：吴汝一
朝代：宋

磔攘毕春气，长嬴换新绿。爽风吹凉光，纫饵钓山渌。鯈鱼噀水香，菰蒲削蓝玉。老景结清和，心花委濠濮。日暮云倒飞，苦雨湿茅屋。奇哉五碎金，青草眠黄犊。天行贵葆真，心骨迥凡俗。一尺黄菊花，秋风播芳馥。
岁终呈一斋·其一
作者：吴汝弌
朝代：宋
体裁：古风

磊砢千丈松，清阴荫林丘。岂无栋梁用，匠伯不见收。匠伯恐未良，栋梁终有求。天风叶偃盖，五云常为浮。
岁终呈一斋·其二
作者：吴汝弌
朝代：宋

学道非学世，韬精养中和。
纡朱各自贵，谁肯聆商歌。
皦皦大圣心，脗然空自多。
着书后子云，千载应不磨。
朅来·其一
作者：吴汝弌
朝代：宋
体裁：古风

岭上朅来观白云，翔鸾奋鹤浮天英。斜开锦绣春树满，溶溶半露遥山青。忽然变现成苍狗，万里长风霍无有。海龙塞气不敢吹，日照虚空无老时。
朅来·其二
作者：吴汝弌
朝代：宋

岭上朅来弄明月，千里银光寒不缺。
虾𢋙魍魉走死尽，直数秋毫上金阙。
心如此月月如心，嗒然独据无絃琴。
腾腾转空白日昼，诗带流星过南斗。
游石仙分韵得观字
作者：吴汝弌
朝代：宋

闲拢两袖秋，步入冲寂观。
古树老云中，仙居毁岩半。
是时零雨高，叶脱凄风乱。
怪禽走何忙，涩水流不漫。
那知张郎仙，谲幻敢悬断。
雷书贮红崖，愚下浪传赞。
符碑傥长灵，鬼物岂歌唤。
尚云剑埋山，安得急推断。
冷翁亦张徒，精气不知散。
死坐豫樟空，凿窍竞窥看。
何不葬山原，不然弃江沜。
乌鸢与蝼蚁，岂食吾一贯。
独流天地间，万古亘光灿。
神仙固渺茫，此事良可惋。
忍哉偷儿狂，更捣泥腹烂。
我来拟少休，亭压不敢玩。
黄冠四三人，拙野只欲窜。
延坐无好言，令我住凉馆。
饭余且纵观，逸兴薄霄汉。
琴鸣着高弹，弈胜出奇算。
啸咏壶隠楼，抚事发长嘆。
大书同人名，聊欲记游翫。
阴霾淰轻寒，日色倏昏晏。
倩人买村醪，煮芋迭肴桉。
清坐二更深，一睡各鼻鼾。
晓来登岩头，棘路解羁绊。
划开天盖宽，远景过飞翰。
幽藂摘新查，窥险身发汗。
居然束归装，重下西岩畔。
我思古之人，岂只局穷闬。
观海登泰山，深高世间冠。
斯岩虽荒榛，乐事实昭焕。
人心本然同，今古未容判。
终当驾云风，高蹈无畔岸。
作诗示儿童，兹游吾岂但。
遣兴·其一
作者：吴汝弌
朝代：宋

弱龄性淡泊，郑圃吾其师。
及兹拙生事，穷窘常经时。
无方可纡急，何以宣中怀。
柴门蔽残席，咏书倦徘徊。
呼儿促觞至，目翫天云飞。
山鸟送新响，日迟花露滋。
颓然醉檐下，不省何如时。
虽非富贵乐，富贵乃所乖。
遣兴·其三
作者：吴汝弌
朝代：宋

编蓬谐夙心，尊古岂文义。
所得靡有言，应酬聊尔耳。
室中无莱妇，童弱偶成四。
团栾宁无思，达此天亦蜕。
客来问长鬚，新醅可篘未。
行行陟高冈，一顾俯烟水。
客去不肯留，吾归且休矣。
遣兴·其二
作者：吴汝弌
朝代：宋

疎松碎明月，密竹筛清风。
亲交昔与别，若谓行相从。
延企邈不及，音容随想生。
谅彼亦耿耿，飞爽留空形。
援琴不能寐，意乃多于声。
晤言岂无偶，眷眷讵可忘。
酬玉汝·其一
作者：吴汝弌
朝代：宋
体裁：古风

磔攘毕春气，长嬴换新绿。爽风吹凉光，纫饵钓山渌。鯈鱼噀水香，菰蒲削蓝玉。老景结清和，心花委濠濮。
酬玉汝·其二
作者：吴汝弌
朝代：宋
体裁：古风

日暮云倒飞，苦雨湿茅屋。奇哉五碎金，青草眠黄犊。天行贵葆真，心骨迥凡俗。一尺黄菊花，秋风播芳馥。
与钱忠
作者：吴江女子
朝代：宋
体裁：七言绝句

昨日相逢小木桥，风牵裙带缠郎腰。此情不语无人觉，只恐猜疑眼动摇。
又与钱忠
作者：吴江女子
朝代：宋

轻桡直入湖心裏，渡人荷花窣窣鸣。
何处渔谣相调戏，住船侧耳认郎声。
又与钱忠
作者：吴江女子
朝代：宋

轻桡直入湖心里，渡入荷花窣窣鸣。何处渔谣相调戏，住船侧耳认郎声。
和钱忠
作者：吴江老人
朝代：宋

向晚云晴无限好，船头又见乱堆簑。
却无尘世利名厌，尽是市朝兴废歌。
全宅合来居水泽，此身常得弄烟波。
肥鱼美酒尤丰足，自是幽人不愿过。
和钱忠
作者：吴江老人
朝代：宋

向晚云晴无限好，船头又见乱堆蓑。却无尘世利名厌，尽是市朝兴废歌。全宅合来居水泽，此身常得弄烟波。肥鱼美酒尤丰足，自是幽人不愿过。
题西隐
作者：吴江赵主簿
朝代：宋

草树低迷爱晚晴，江天表里玉壶清。平生心事无人会，惭愧沧波欸乃声。脚力穷时地更偏，瘦藤危石两苍然。山僧已识幽人意，借与禅床自在眠。偶无公事独凭栏，领略风烟万顷宽。说似西廊曾懋父，倩君椽笔写郊寒。
题西隐·其一
作者：吴江赵主簿
朝代：宋

草树低迷爱晚晴，江天表里玉壶清。平生心事无人会，惭愧沧波欸乃声。
题西隠·其一
作者：吴江赵主簿
朝代：宋

草树低迷爱晚晴，江天表裏玉壶清。
平生心事无人会，惭愧沧波欵乃声。
题西隠·其三
作者：吴江赵主簿
朝代：宋
体裁：七言绝句

偶无公事独凭栏，领略风烟万顷宽。说似西廊曾懋父，倩君椽笔写郊寒。
题西隠·其二
作者：吴江赵主簿
朝代：宋
体裁：七言绝句

脚力穷时地更偏，瘦藤危石两苍然。山僧已识幽人意，借与禅床自在眠。
三清山
作者：吴沆
朝代：宋

选胜园林兴未阑，拏舟飞出小溪湾。
光摇一碧回环水，翠挹三清远近山。
似惜雨晴天恰好，真忘名利日长闲。
松筠不锁神仙境，携得烟霞满袖还。
三清山
作者：吴沆
朝代：宋

选胜园林兴未阑，拿舟飞出小溪湾。光摇一碧回环水，翠挹三清远近山。似惜雨晴天恰好，真忘名利日长闲。松筠不锁神仙境，携得烟霞满袖还。
临高台
作者：吴沆
朝代：宋

高高轩楹日照东，扶桑柱植西昆崙。上有明真紫霞客，厮征伯侨役羡门。月驭叱前驱，风驷殿后奔。灵衣披披溘晻霭，玉斧断断除烦冤。虚皇下两耳，授以金简文。相观峻极不容步，拟轶清气排重阍。咽日诵黄庭，滴露抄韦编。羊歧之亡罔象得，蛮触之角醯鸡天，临台一笑俱超然。高台跨崇冈，檐宇锁空雾。新晴洗双目，十里在跬步。霏霏渔浦烟，冉冉富春树。风花不我私，何以理愁绪。谁梳白玉窗，中有浮云度。浮云吹不开，不见行人去。
临高台·其一
作者：吴沆
朝代：宋

高高轩楹日照东，扶桑柱植西昆崙。上有明真紫霞客，厮征伯侨役羡门。月驭叱前驱，风驷殿后奔。灵衣披披溘晻霭，玉斧断断除烦冤。虚皇下两耳，授以金简文。相观峻极不容步，拟轶清气排重阍。咽日诵黄庭，滴露抄韦编。羊歧之亡罔象得，蛮触之角醯鸡天，临台一笑俱超然。
临高台·其一
作者：吴沆
朝代：宋

高高轩楹日照东，扶桑柱植西昆崙。
上有明真紫霞客，厮征伯侨役羡门。
月驭叱前驱，风驷殿后奔。
灵衣披披溘晻霭，玉斧断断除烦冤。
虚皇下两耳，授以金简文。
相观峻极不容步，拟轶清气排重阍。
嚥日诵黄庭，滴露抄韦编。
羊歧之亡罔象得，蛮触之角酰鸡天，临台一笑俱超然。
临高台·其三
作者：吴沆
朝代：宋
体裁：古风

高台跨崇冈，檐宇锁空雾。新晴洗双目，十里在跬步。霏霏渔浦烟，冉冉富春树。风花不我私，何以理愁绪。谁梳白玉窗，中有浮云度。浮云吹不开，不见行人去。
临高台·其二
作者：吴沆
朝代：宋
体裁：七言绝句

高筑黄金贮俊才，云关玉锁问谁开。若非倚赖东风力，安得凭虚直上来。
以易授玭有契于予心喜而成诗
作者：吴沆
朝代：宋
体裁：七言律诗

早日功名世背驰，拟将文字疗寒饥。虽无杜甫惊人句，庶免渊明责子诗。总角宜兴俱脱颖，含哺应惠尚儿痴。殷勤谢尔传心印，解后灵椿见五枝。
友人趋宁化
作者：吴沆
朝代：宋
体裁：七言律诗

闻君早晚趋宁化，尚有新诗别故人。试问几程端可到，还忧半载不相亲。伤心岁律峥嵘暮，解事梅花摘索新。去去冰霜频莫厌，庭闱和气即如春。
句
作者：吴沆
朝代：宋

树头明月光欲吐，反眼仰面天恢恢。隙风无端吹我烛，满窗明月心更清。江流回转石不移，钓丝卷尽生须丝。为兵不愿作刀锯，刑人未必皆不忠。为器不愿作钟鼎，铭勋未为皆有功。耳根静处水流村，眼界空时山在门。燕忙将入夏，蚕暖正眠春。水痕才破腊，云黯似知春。圣主思文德，元臣献武功。一言深悟主，五利且和戎。……天地包羞日，山河匿怨中。……儒生别有泪，不是哭途穷。……战伐功何有，和亲计未疏。将军休抵掌，隐忍待驱除。……氛祲埋金阙，尘沙暝梓宫。……古来尝胆事，泣血望群公。江淮十载警胡尘，底事磨崖未勒勋。闻道本朝还遣使，且令诸将各收军。寇残井邑困流离，回首欢娱一一悲。不厌儿童遭世乱，惟愁父老说清时。万井火熬波里雪，十州雷送雨前春。乱石分开急流水，群山拥出最高峰。山高不改自然色，水远能流无尽声。木落青无影，荷枯澹有香。行杯波动金莲侧，剪烬灯飘宝蜡残。西风横吹雨脚断，秋云轻笼日花明。君少作奇字，瘦硬得柳骨。墨净剪水匀，势健拗铁屈。……新诗更镌磨，劲绝与字匹。老蛟寒卧波，壮士努抉石。翻盆势动摇，诗与字俱力。樵歌催日晚，村乐见年丰。……雁阵横冲雾，酒军酣战风。羽卫连荆棘，衣冠杂虎狼。烟沉凫雁断，天阔水云黄。……风悲云动色，天惨日无光。霜皮围四十，水击黑三千。……山河归整顿，天地入陶甄。……但存忠贯日，未问写凌烟。……远吸金茎露，高攀玉井莲。……风度优囊笏，恩光绕赐鞭。……李唐光夹日，炎汉赫中天。……共承天柱折，独斡斗杓旋。……怀古歌鸿雁，伤今拜杜鹃。……王气周旋内，胡尘笑语边。……浮云开斥堠，飞鸟避戈鋋。……蜀道开天险，雄誇亿万年。停空蟠瑞气，盖代出真贤。……国多艰难尽，公归早晚遄。愿为元结颂，磨石待高镌。厌看花笑客，忍受草欺人。水流成独往，山势作朋来。春令乍来风掠地，寒威潜退雪消峰。争屯未就云头合，结党欲成风势高。叶稀林脱颖，沙现水分镳。起于怀素节，嘉乃伴虚心。柔桑翠竹相倾倒，细草幽花自发明。草迷花径烦调护，波泊莲塘欠节宣。新月辉辉动，黄云渐渐收。吹断碧云春昼永，落残红雨晓风轻。挑灯倦夜羞黄里，置笔穷年对白间。空虚气象还生白，笔退工夫见杀青。中朝共惜无双士，绝塞贪看第一人。已经平子宜无憾，未见夷吾得不忧。
句·其一
作者：吴沆
朝代：宋

树头明月光欲吐，反眼仰面天恢恢。
句·其一一
作者：吴沆
朝代：宋

万井火熬波裏雪，十州雷送雨前春。
句·其一七
作者：吴沆
朝代：宋

君少作奇字，瘦硬得柳骨。
墨凈剪水匀，势健拗铁屈。
……新诗更镌磨，劲绝与字匹。
老蛟寒卧波，壮士努抉石。
翻盆势动摇，诗与字俱力。
句·其一二
作者：吴沆
朝代：宋

乱石分开急流水，羣山拥出最高峰。
句·其七
作者：吴沆
朝代：宋

水痕才破腊，云黯似知春。
句·其七
作者：吴沆
朝代：宋

水痕纔破腊，云黯似知春。
句·其三
作者：吴沆
朝代：宋

江流回转石不移，钓丝卷尽生须丝。
句·其三
作者：吴沆
朝代：宋

江流回转石不移，钓丝卷尽生鬚丝。
句·其三一
作者：吴沆
朝代：宋

挑灯倦夜羞黄裏，置笔穷年对白间。
句·其三十
作者：吴沆
朝代：宋
体裁：句

吹断碧云春昼永，落残红雨晓风轻。
句·其三十一
作者：吴沆
朝代：宋

挑灯倦夜羞黄里，置笔穷年对白间。
句·其三十三
作者：吴沆
朝代：宋
体裁：句

中朝共惜无双士，绝塞贪看第一人。
句·其三十二
作者：吴沆
朝代：宋
体裁：句

空虚气象还生白，笔退工夫见杀青。
句·其三四
作者：吴沆
朝代：宋
体裁：句

已经平子宜无憾，未见夷吾得不忧。
句·其九
作者：吴沆
朝代：宋
体裁：句

江淮十载警胡尘，底事磨崖未勒勋。闻道本朝还遣使，且令诸将各收军。
句·其二
作者：吴沆
朝代：宋

隙风无端吹我烛，满窗明月心更清。
句·其二〇
作者：吴沆
朝代：宋

霜皮围四十，水击黑三千。
……山河归整顿，天地入陶甄。
……但存忠贯日，未问写凌烟。
……远吸金茎露，高攀玉井莲。
……风度优囊笏，恩光遶赐鞭。
……李唐光夹日，炎汉赫中天。
……共承天柱折，独斡斗杓旋。
……怀古歌鸿雁，伤今拜杜鹃。
……王气周旋内，胡尘笑语边。
……浮云开斥堠，飞鸟避戈鋋。
……蜀道开天险，雄夸亿万年。
停空蟠瑞气，盖代出真贤。
……国多艰难尽，公归早晚遄。
愿为元结颂，磨石待高镌。
句·其二十
作者：吴沆
朝代：宋

霜皮围四十，水击黑三千。……山河归整顿，天地入陶甄。……但存忠贯日，未问写凌烟。……远吸金茎露，高攀玉井莲。……风度优囊笏，恩光绕赐鞭。……李唐光夹日，炎汉赫中天。……共承天柱折，独斡斗杓旋。……怀古歌鸿雁，伤今拜杜鹃。……王气周旋内，胡尘笑语边。……浮云开斥堠，飞鸟避戈鋋。……蜀道开天险，雄誇亿万年。停空蟠瑞气，盖代出真贤。……国多艰难尽，公归早晚遄。愿为元结颂，磨石待高镌。
句·其二十
作者：吴沆
朝代：宋
体裁：句

霜皮围四十，水击黑三千。山河归整顿，天地入陶甄。但存忠贯日，未问写凌烟。远吸金茎露，高攀玉井莲。风度优囊笏，恩光绕赐鞭。李唐光夹日，炎汉赫中天。共承天柱折，独斡斗杓旋。怀古歌鸿雁，伤今拜杜鹃。王气周旋内，胡尘笑语边。浮云开斥堠，飞鸟避戈鋋。蜀道开天险，雄誇亿万年。停空蟠瑞气，盖代出真贤。国多艰难尽，公归早晚遄。愿为元结颂，磨石待高镌。
句·其二十一
作者：吴沆
朝代：宋
体裁：句

厌看花笑客，忍受草欺人。
句·其二十七
作者：吴沆
朝代：宋
体裁：句

柔桑翠竹相倾倒，细草幽花自发明。
句·其二十三
作者：吴沆
朝代：宋
体裁：句

春令乍来风掠地，寒威潜退雪消峰。
句·其二十九
作者：吴沆
朝代：宋
体裁：句

新月辉辉动，黄云渐渐收。
句·其二十二
作者：吴沆
朝代：宋
体裁：句

水流成独往，山势作朋来。
句·其二十五
作者：吴沆
朝代：宋
体裁：句

叶稀林脱颖，沙现水分镳。
句·其二十八
作者：吴沆
朝代：宋
体裁：句

草迷花径烦调护，波泊莲塘欠节宣。
句·其二十六
作者：吴沆
朝代：宋
体裁：句

起于怀素节，嘉乃伴虚心。
句·其二四
作者：吴沆
朝代：宋
体裁：句

争屯未就云头合，结党欲成风势高。
句·其五
作者：吴沆
朝代：宋

耳根静处水流村，眼界空时山在门。
句·其八
作者：吴沆
朝代：宋

圣主思文德，元臣献武功。
一言深悟主，五利且和戎。
……天地包羞日，山河匿怨中。
……儒生别有泪，不是哭途穷。
……战伐功何有，和亲计未疏。
将军休抵掌，隐忍待驱除。
……氛祲埋金阙，尘沙暝梓宫。
……古来尝胆事，泣血望羣公。
句·其八
作者：吴沆
朝代：宋

圣主思文德，元臣献武功。一言深悟主，五利且和戎。……天地包羞日，山河匿怨中。……儒生别有泪，不是哭途穷。……战伐功何有，和亲计未疏。将军休抵掌，隐忍待驱除。……氛祲埋金阙，尘沙暝梓宫。……古来尝胆事，泣血望群公。
句·其八
作者：吴沆
朝代：宋
体裁：句

圣主思文德，元臣献武功。一言深悟主，五利且和戎。天地包羞日，山河匿怨中。儒生别有泪，不是哭途穷。战伐功何有，和亲计未疏。将军休抵掌，隐忍待驱除。氛祲埋金阙，尘沙暝梓宫。古来尝胆事，泣血望群公。
句·其六
作者：吴沆
朝代：宋

燕忙将入夏，蚕暖正眠春。
句·其十
作者：吴沆
朝代：宋
体裁：句

寇残井邑困流离，回首欢娱一一悲。不厌儿童遭世乱，惟愁父老说清时。
句·其十一
作者：吴沆
朝代：宋

万井火熬波里雪，十州雷送雨前春。
句·其十七
作者：吴沆
朝代：宋

君少作奇字，瘦硬得柳骨。墨净剪水匀，势健拗铁屈。……新诗更镌磨，劲绝与字匹。老蛟寒卧波，壮士努抉石。翻盆势动摇，诗与字俱力。
句·其十七
作者：吴沆
朝代：宋
体裁：句

君少作奇字，瘦硬得柳骨。墨净剪水匀，势健拗铁屈。新诗更镌磨，劲绝与字匹。老蛟寒卧波，壮士努抉石。翻盆势动摇，诗与字俱力。
句·其十三
作者：吴沆
朝代：宋
体裁：句

山高不改自然色，水远能流无尽声。
句·其十九
作者：吴沆
朝代：宋

羽卫连荆棘，衣冠杂虎狼。烟沉凫雁断，天阔水云黄。……风悲云动色，天惨日无光。
句·其十九
作者：吴沆
朝代：宋
体裁：句

羽卫连荆棘，衣冠杂虎狼。烟沉凫雁断，天阔水云黄。风悲云动色，天惨日无光。
句·其十二
作者：吴沆
朝代：宋

乱石分开急流水，群山拥出最高峰。
句·其十五
作者：吴沆
朝代：宋
体裁：句

行杯波动金莲侧，剪烬灯飘宝蜡残。
句·其十八
作者：吴沆
朝代：宋

樵歌催日晚，村乐见年丰。……雁阵横冲雾，酒军酣战风。
句·其十八
作者：吴沆
朝代：宋
体裁：句

樵歌催日晚，村乐见年丰。雁阵横冲雾，酒军酣战风。
句·其十六
作者：吴沆
朝代：宋
体裁：句

西风横吹雨脚断，秋云轻笼日花明。
句·其十四
作者：吴沆
朝代：宋
体裁：句

木落青无影，荷枯澹有香。
句·其四
作者：吴沆
朝代：宋
体裁：句

为兵不愿作刀锯，刑人未必皆不忠。为器不愿作钟鼎，铭勋未为皆有功。
失调名
作者：吴沆
朝代：宋
体裁：词

过平康巷陌绮罗丛。赢得佳人，妙舞艳歌，争劝金钟。
岳阳作
作者：吴沆
朝代：宋
体裁：五言律诗

岁暮怀家客，通宵不自娱。诸兄得意否，老母有欢无。已谢交朋远，犹思弟妹孤。吾身不足念，为此一嗟吁。
折花
作者：吴沆
朝代：宋

野花开处客徘徊，胡蝶抟飞敛复开。折得野花随手去，不知胡蝶逐人来。
折花
作者：吴沆
朝代：宋

野花开处客徘徊，胡蝶抟飞敛復开。
折得野花随手去，不知胡蝶逐人来。
早行
作者：吴沆
朝代：宋

晨风集微和，晓色动佳气。溟溟四郊烟，漠漠一川水。前村鸡犬喧，远树鸟雀喜。山腰客行来，林下雉惊起。时闻牧童谣，不见骑牛至。回头望东隅，晓日粲光丽。胸襟倏暄烦，败我幽静意。行行载驰驱，已复到城市。
早行
作者：吴沆
朝代：宋

晨风集微和，晓色动佳气。
溟溟四郊烟，漠漠一川水。
前村鸡犬喧，远树鸟雀喜。
山腰客行来，林下雉惊起。
时闻牧童谣，不见骑牛至。
回头望东隅，晓日粲光丽。
胸襟倏暄烦，败我幽静意。
行行载驰驱，已復到城市。
春游吟
作者：吴沆
朝代：宋

鸟语烟光裏，人行草色中。
池边忽分散，花下復相逢。
春游吟
作者：吴沆
朝代：宋

鸟语烟光里，人行草色中。池边忽分散，花下复相逢。
晓晴
作者：吴沆
朝代：宋

夜半雨忽作，朝来云又晴。林花洗幽艳，池水湛虚明。草色侵衣湿，山光入座清。茅檐正幽寂，啼鸟两三声。
晓晴
作者：吴沆
朝代：宋

夜半雨忽作，朝来云又晴。
林花洗幽艷，池水湛虚明。
草色侵衣湿，山光入座清。
茅檐正幽寂，啼鸟两三声。
晚归
作者：吴沆
朝代：宋
体裁：古风

夕阳西欲没，宛转山气昏。独逝颇无累，时欣暗经林。栖鸟未稳集，归马无奔声。恍忽自得意，兴来谁与言。
野外
作者：吴沆
朝代：宋
体裁：五言律诗

野外望中阔，遥山宛转随。小溪芳草合，高树古藤垂。鸟过惊风疾，云行度岭迟。回头失归路，还问老农知。
首夏
作者：吴沆
朝代：宋

积雨有余润，游云无定阴。
燕飞华屋静，莺啭碧窗深。
首夏
作者：吴沆
朝代：宋

积雨有馀润，游云无定阴。燕飞华屋静，莺啭碧窗深。
古有所思
作者：吴泽
朝代：宋
体裁：古风

我思至人，游心唐虞之帝廷。上下数千载，迥如云霄畴与京。皋夔礼乐表世则，克绍周孔流芳声。斯文在兹幸不坠，亘古永怀惟六经。
古有所思
作者：吴泽
朝代：宋

我思至人，游心唐虞之帝廷。
上下数千载，迥如云霄畴与京。
臯夔礼乐表世则，克绍周孔流芳声。
斯文在兹幸不坠，亘古永怀惟六经。
仙人隐迹
作者：吴洞明
朝代：宋

上古有神仙，一去无消息。峨峨碧岩前，独遗隐仙迹。长生玄牝门，目击而道存。班班实可考，老涧生云根。游人摩苍崖，满手闻异馨。不垂身后芳，何以知仙灵。
仙人隐迹·其一
作者：吴洞明
朝代：宋

上古有神仙，一去无消息。峨峨碧岩前，独遗隐仙迹。
仙人隠迹·其一
作者：吴洞明
朝代：宋

上古有神仙，一去无消息。
峨峨碧岩前，独遗隠仙迹。
仙人隠迹·其三
作者：吴洞明
朝代：宋
体裁：五言绝句

游人摩苍崖，满手闻异馨。不垂身后芳，何以知仙灵。
仙人隠迹·其二
作者：吴洞明
朝代：宋
体裁：五言绝句

长生玄牝门，目击而道存。班班实可考，老涧生云根。
和章清隠山居
作者：吴洞明
朝代：宋
体裁：五言律诗

物外无寒暑，从教岁月深。虚閒浑属我，宠辱不惊心。贫乐知书味，诗豪借酒吟。山居何所有，万籁奏清音。
晚春
作者：吴洞明
朝代：宋
体裁：七言绝句

瘦尽红英绿已肥，杜鹃何事苦催归。未甘淑景堂堂去，更挈壶觞上翠微。
留春
作者：吴洞明
朝代：宋

柴门深闭莫嫌猜，为怕春归不敢开。几树好花风？去，一池新水雨添来。冥搜秀色增诗料，款挹晴光入酒杯。试问东君来复去，何如休去且徘徊。
留春
作者：吴洞明
朝代：宋
体裁：七言律诗

柴门深闭莫嫌猜，为怕春归不敢开。几树好花风�去，一池新水雨添来。冥搜秀色增诗料，款挹晴光入酒杯。试问东君来复去，何如休去且徘徊。
留春
作者：吴洞明
朝代：宋

柴门深闭莫嫌猜，为怕春归不敢开。
几树好花风𢬵去，一池新水雨添来。
冥搜秀色增诗料，款挹晴光入酒杯。
试问东君来復去，何如休去且徘徊。
栏边
作者：吴济
朝代：宋
体裁：五言律诗

潮信栏边见，人家树杪分。笋鞭遮过蚁，蛛网碍飞蚊。松古藏灵药，山高落冷云。吾庐远城市，花草故欣欣。
秋兴
作者：吴济
朝代：宋

伤秋愁不断，邻杵已鸣霜。宝扇鸾收影，篘蚁带疏香。疏花停懒蝶，细草庇寒螀。落叶无人扫，庭空下夕阳。
秋兴
作者：吴济
朝代：宋

伤秋愁不断，邻杵已鸣霜。
宝扇鸾收影，篘蚁带香疏。
花停懒蝶细，草庇寒螀虫。
落叶无人扫，庭空下夕阳。
野外即事
作者：吴济
朝代：宋
体裁：五言律诗

横木渡前溪，藤深路欲迷。瘦筇谙乱石，老屐带新泥。尽日绿阴合，有时黄鸟啼。多情双蛱蝶，飞傍帽檐低。
题甘露寺
作者：吴济
朝代：宋
体裁：五言律诗

云阙漏微照，长江得半明。心随帆影远，鸥似我身轻。今古几兴废，山川无变更。倚栏吟未断，拍拍又潮生。
鲍家田
作者：吴济
朝代：宋

摇旆家家酒，收犁处处村。草深迷井口，槿密拥篱根。绿水明秧本，青山失烧痕。多应忌蚕事，畏客掩柴门。
鲍家田
作者：吴济
朝代：宋

摇旆家家酒，收犂处处村。
草深迷井口，槿密拥篱根。
绿水明秧本，青山失烧痕。
多应忌蚕事，畏客掩柴门。
一雨
作者：吴浚
朝代：宋
体裁：五言律诗

一雨千红尽，春风奈老何。暝云含楚思，新涨动吴波。天地端倪出，朝廷俊杰多。马蹄江上路，吾意独蹉跎。